**REPUBLIKA SRBIJA**

**NARODNA SKUPŠTINA**

**- IX SAZIV -**

**I Z V E Š T A J**

**O RADU ODBORA NARODNE SKUPŠTINE I ZAPOSLENIH U SEKTORU ZA ZAKONODAVSTVO**

**SLUŽBE NARODNE SKUPŠTINE**

- februar 2014. godine -

**I Z V E Š T A J**

**O RADU ODBORA NARODNE SKUPŠTINE I ZAPOSLENIH**

**U SEKTORU ZA ZAKONODAVSTVO**

**SLUŽBE NARODNE SKUPŠTINE**

**I**

**1.1.** Poslovnikom Narodne skupštine Republike Srbije (''Službeni glasnik RS'', broj: 20/12 – prečišćeni tekst) predviđeno je 19 stalnih radnih tela (odbora) i Odbor za prava deteta u Narodnoj skupštini, kao posebno stalno radno telo. Osnovna nadležnost odbora utvrđena je Poslovnikom Narodne skupštine, dok za pojedine odbore nadležnost proizlazi neposredno iz Ustava Republike Srbije i zakona.

Stupanjem na snagu Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije, sa druge strane ("Službeni glasnik RS", broj 83/08), Srbija je 1. septembra 2013. godine dobila status pridružene države Evropskoj uniji. Na osnovu člana 125. Sporazuma obrazovan je Parlamentarni odbor za stabilizaciju i pridruživanje od 30 članova (15 iz reda narodnih poslanika u Narodnoj skupštini i 15 iz reda poslanika Evropskog parlamenta).

Narodna skupština je na osnovu člana 278. st. 1. i 2. Zakona o izvršenju krivičnih sankcija („Službeni glasnik RS“, br. 85/05, 72/09 i 31/11) i tačke 2. Odluke o obrazovanju Komisije za kontrolu izvršenja krivičnih sankcija (“Službeni glasnik RS“, broj 49/11) obrazovala petočlanu Komisiju za kontrolu izvršenja krivičnih sankcija, iz reda narodnih poslanika.

Narodna skupština je na osnovu člana 8. Zakona o Narodnoj skupštini („Službeni glasnik RS“, broj 9/10), člana 68. Poslovnika Narodne skupštine („Službeni glasnik RS“, broj 20/12 – Prečišćen tekst) i tačke 3. Odluke o obrazovanju Komisije za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija – Žene, mir i bezbednost u Republici Srbiji (2010-2015) („Službeni glasnik RS“, broj 101/11), obrazovala šestočlanu Komisiju za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija – Žene, mir i bezbednost u Republici Srbiji (2010-2015) - pet članova iz reda narodnih poslanika, a šesti član je predstavnik Poverenika za zaštitu ravnopravnosti.

Na osnovu člana 8. stav 1. Zakona o Narodnoj skupštini i člana 68. Poslovnika Narodne skupštine, Narodna skupština je 8. aprila 2013. godine donela Odluku o obrazovanju Anketnog odbora radi utvrđivanja činjenica o načinu trošenja sredstava budžeta Republike Srbije na teritoriji Autonomne pokrajine Kosovo i Metohija u periodu od 2000. do 2012. godine. Anketni odbor, koji je brojao 14 članova, obrazovan je kao privremeno radno telo od predstavnika svih poslaničkih grupa u Narodnoj skupštini.

**1.2.** Narodna skupština aktuelnog IX Saziva konstituisana je 31. maja 2012. godine. Odbori Narodne skupštine konstituisani su Odlukom Narodne skupštine 23. jula 2012. godine, na predlog predsednika poslaničkih grupa, i to srazmerno broju narodnih poslanika koje poslaničke grupe imaju u Narodnoj skupštini. Odbori uglavnom imaju po 17 članova, osim Odbora za kontrolu službi bezbednosti koji ima devet članova i Odbora za prava deteta, čiji je sastav utvrđen članom 47. Poslovnika Narodne skupštine. Članovi odbora imaju zamenike saglasno članu 28. Zakona o Narodnoj skupštini i članu 24. Poslovnika Narodne skupštine.

Na osnovu člana 109. st. 1, 5. i 6. Ustava Republike Srbije, predsednik Republike je doneo 29. januara 2014. godine Ukaz o raspuštanju Narodne skupštine Republike Srbije i Odluku o raspisivanju izbora za narodne poslanike za 16. mart 2014. godine. Od 29. januara 2014. godine Narodna skupština vrši samo tekuće ili neodložne poslove, u skladu sa članom 109. stav 7. Ustava Republike Srbije i članom 52. Zakona o Narodnoj skupštini.

**1.3.** Odlukom o organizaciji i radu Službe Narodne skupštine (''''Službeni glasnik RS'', broj: 49/11) predviđeno je šest unutrašnjih organizacionih jedinica, i to: Kabinet predsednika Narodne skupštine, Generalni sekretarijat Narodne skupštine; Sektor za zakonodavstvo; Sektor za međunarodne odnose; Sektor za opšte poslove i Sektor za održavanje objekata Narodne skupštine.

U Sektoru za zakonodavstvo obavljaju se najsloženiji poslovi kojima se pruža stručna podrška narodnim poslanicima u vršenju funkcija Narodne skupštine (zakonodavne, kontrolne, predstavničke i izborne). Sektor obavlja poslove koji se odnose na: pripremu i obradu akata od značaja za rad radnih tela Narodne skupštine; analizu zakona, predloga zakona i drugih opštih akata; analizu usklađenosti propisa sa propisima Evropske unije (EU); pripremu i obradu materijala za potrebe poslaničkih grupa; saradnju sa institucijama EU i državama članicama EU, kao i radnim telima parlamenata drugih država; izradu informativnih i analitičkih istraživanja; bibliotečke poslove i dr.

Sektor za zakonodavstvo se sastoji od sedam odeljenja: Odeljenje za ustavno-pravni sistem i organizaciju vlasti; Odeljenje za ekonomsko-finansijska pitanja; Odeljenje za odbranu i nacionalna pitanja; Odeljenje za opšta društvena pitanja; Odeljenje za evropske integracije; Odeljenje za poslove poslaničkih grupa i Biblioteka Narodne skupštine.

**II**

**2.1.** U periodu IX Saziva Narodne skupštine održano je ukupno **679 sednica stalnih radnih tela (odbora) i privremenih radnih tela (anketnog odbora i komisija)**, i to:

1. Odbor za ustavna pitanja i zakonodavstvo 96

2. Odbor za administrativno-budžetska i

mandatno-imunitetska pitanja 74

3. Odbor za finansije, republički budžet i kontrolu

trošenja javnih sredstava 63

4. Odbor za pravosuđe, državnu upravu i lokalnu samoupravu 41

5. Odbor za zaštitu životne sredine 37

6. Odbor za privredu, regionalni razvoj, trgovinu,

turizam i energetiku 32

7. Odbor za rad, socijalna pitanja, društvenu uključenost

i smanjenje siromaštva 33

8. Odbor za evropske integracije 29  
9. Odbor za spoljne poslove 32

10. Odbor za zdravlje i porodicu 21

11. Odbor za obrazovanje, nauku, tehnološki razvoj

i informatičko društvo 31

12. Odbor za kontrolu službi bezbednosti 20

13. Odbor za dijasporu i Srbe u regionu 17  
14. Odbor za ljudska i manjinska prava i ravnopravnost polova 21

15. Odbor za odbranu i unutrašnje poslove 16

16. Odbor za kulturu i informisanje 21   
17. Odbor za poljoprivredu, šumarstvo i vodoprivredu 25

18. Odbor za prava deteta 12  
19. Odbor za prostorno planiranje, saobraćaj,

infrastrukturu i telekomunikacije 30  
20. Odbor za Kosovo i Metohiju 10

21. Parlamentarni odbor za stabilizaciju i pridruživanje 1

22. Komisija za kontrolu izvršenja krivičnih sankcija 4

23. Komisija za praćenje sprovođenja Nacionalnog akcionog plana

za primenu Rezolucije 1325 Saveta bezbednosti Ujedinjenih nacija

– Žene, mir i bezbednost u Republici Srbiji (2010-2015) 4

24. Anketni odbor radi utvrđivanja činjenica o načinu trošenja

sredstava budžeta Republike Srbije na teritoriji

Autonomne pokrajine Kosovo i Metohija

u periodu od 2000. do 2012. godine 9

**2.2.** Sednice odbora su uglavnom održavane u Beogradu, u prostorijama Narodne skupštine (Trg Nikole Pašića 13 i Kralja Milana 14), dok je **devet sednica odbora održano van sedišta Narodne skupštine**:

**Odbor za prava deteta** je održao dve sednice van sedišta i to:

- 4. sednicu Odbora, 20. novembra 2012. godine, u Novom Sadu, i

- 12. sednicu Odbora, 5. decebra 2013. godine, u Pančevu.

**Odbor za poljoprivredu, šumarstvo i vodoprivredu** je održao tri sednice van sedišta i to :

**-** 14. sednicu Odbora, 6-7. septembra 2013. godine, na Zlatiboru,

**-** 19. sednicu Odbora, 18-19. oktobra 2013.godine u Svrljigu, i

**-** 24. sednicu Odbora, 29-30. novembra 2013. godine, u Čačku.

**Odbor za prostorno planiranje, saobraćaj, infrastrukturu i telekomunikacije** je održao jednu sednicu van sedišta i to 21. sednicu 27. jula 2013. godine u Aranđelovacu.

**Odbor za kulturu i informisanje** je održao jednu sednicu van sedišta i to 21. sednicu 9. decembra 2013. godine u Novom Sadu.

**Odbor za poljoprivredu, šumarstvo i vodoprivredu** i **Odbor za zaštitu životne sredine** su održali sednicu zajedno van sedišta 24-25. septembra 2013. godine na Paliću.

**2.3.** Na osnovu člana 44. stav 4. Poslovnika Narodne skupštine, odbori su o pitanjima koja su od zajedničkog interesa, održavali **sednice zajedno (zajedničke sednice)**, i to:

- **Odbor za kontrolu službi bezbednosti i Odbor za odbranu i unutrašnje poslove**, održali su zajedničku sednicu 13. novembra 2013. godine na teme: Informisanje članova odbora o delovanju ekstremnih navijačkih grupa u Republici Srbiji i Informisanje članova Odbora o delovanju ekstremističkih grupa u Republici Srbiji, koja je na predlog sedam članova Odbora bila zatvorena za javnost.

- **Odbor za ljudska i manjinska prava i ravnopravnost polova, Odbor za Kosovo i Metohiju i Odbor za dijasporu i Srbe u regionu** održali su zajedničku sednicu 6. marta 2013. godine na temu: Razmatranje Izveštaja o radu Komisije za nestala lica za period od 1. januara do 31. decembra 2012. godine, sa Planom rada za 2013. godinu, koji je donela Vlada.

- **Odbor za privredu, regionalni razvoj, trgovinu, turizam i energetiku i Odbor za finansije, republički budžet i kontrolu trošenja javnih sredstava**, održali su zajedničku sednicu 29. maja 2013. godine na temu: Stanje u privredi Srbije u sektoru malih i srednjih preduzeća.

- **Odbor za zaštitu životne sredine i Odbor za poljoprivredu, šumarstvo i vodoprivredu** održali su zajedničku sednicu 24. septembra 2013. godine, na Paliću, na teme: Zagađenje poljoprivrednog zemljišta u Republici Srbiji i Zagađenje vodenih tokova u Republici Srbiji, uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC).

- **Odbor za prostorno planiranje, saobraćaj, infrastrukturu i telekomunikacije i Odbor za rad, socijalna pitanja, društvenu uključenost i smanjenje siromaštva** održali su zajedničku sednicu 3. decembra 2013. godine, na temu: Uklonimo prepreke, otvorimo vrata – uključenost za sve, obeležavanje 3. decembra, Svetskog dana za prava osoba sa invaliditetom.

- **Odbor za prava deteta i Odbor za rad, socijalna pitanja, društvenu uključenost i smanjenje siromaštva** održali su zajedničku sednicu 17. oktobra 2013. godine na temu: Obeležavanje Svetskog dana borbe protiv siromaštva, s posebnim osvrtom na položaj dece i samohranih roditelja, uz podršku Programa UN za razvoj (UNDP), Švajcarske agencije za razvoj i saradnju (SDC) i UNICEF-a.

- **Odbor za administrativno-budžetska i mandatno-imunitetska pitanja i Odbor za finansije, republički budžet i kontrolu trošenja javnih sredstava** održali su zajedničku sednicu 7. oktobra 2013. godine na temu: Informacija o izradi portala za praćenje i nadzor nad trošenjem sredstava budžeta Republike Srbije, koji će povezivati Narodnu skupštinu i Upravu za trezor i o obuci narodnih poslanika za korišćenje portala (Projekat UNDP-a).

**2.4.** Odbori su, u okviru osnovne nadležnosti utvrđene Poslovnikom Narodne skupštine, razmatrali **predloge zakona** u načelu i u pojedinostima, nakon čega su podnosili izveštaje Narodnoj skupštini sa predlozima da Narodna skupština prihvati određene predloge zakona i pojedine amandmane, koji su na isti podneti, ili da ih odbije.

Narodna skupština je u ovom periodu donela ukupno **251 zakon, od čega 129 po hitnom postupku**. Najveći broj usvojenih zakona predložila je Vlada. Na predlog narodnih poslanika doneto je **devet** zakona: Zakon o dopunama Zakona o Vladi, Zakon o ministarstvima, Zakon o izmeni Zakona o javnom beležništvu, koji je podnela grupa od 61 narodnog poslanika, Zakon o dopunama Zakona o vanparničnom postupku, koji je podnela grupa od 61 narodnog poslanika, Zakon o izmeni i dopuni Zakonika o krivičnom postupku, koji su podnela grupa narodnih poslanika, Zakon o izmenama i dopunama Krivičnog zakonika, koji je podnela grupa od 65 narodnih poslanika, Zakon o javnim nabavkama, koji je podnela grupa od 138 narodnih poslanika, Zakon o ostvarivanju prava na zdravstvenu zaštitu dece, trudnica i porodilja, koji je podneo narodni poslanik dr Nebojša Stefanović, i Zakon o izmenama i dopunama Zakona o radu, koji je podneo narodni poslanik dr Nebojša Stefanović. Na predloge zakona podneto je ukupno **3463 amandmana**.

Na sednicama odbora **razmotren je ukupno 251 predlog zakona** (isti predlog zakona razmatrala su najmanje dva odbora – Odbor za ustavna pitanja i zakonodavstvo i nadležni odbor). **Odbori su razmotrili ukupno 3463 amandmana** koji su podneti na predloge zakona.

Neke od planiranih sednica odbora zbog nedostatka kvoruma za odlučivanje nisu održane i pojedini predlozi zakona i amandmani podneti na te predloge zakona razmatrani su na sednici Narodne skupštine bez izveštaja nadležnih odbora, u skladu sa članom 155. stav 5. Poslovnika Narodne skupštine.

**2.5.** Na osnovu čl. 155. stav 3, 157. stav 6. i 165. Poslovnika Narodne skupštine, **odbori mogu da podnose amandmane**. U periodu između završenog načelnog pretresa predloga zakona i otvaranja pretresa u pojedinostima o tom predlogu zakona (period od najmanje 24 časa), nadležni odbor može da podnese amandmane dok je za sve druge ovlašćene predlagače zakona istekao rok za podnošenje amandmana. U skladu sa navedenim odredbama Poslovnika, nadležni **odbori su podneli ukupno 186 amandmana na predloge zakona**, koje je predstavnik predlagača prihvatio, i to:

* Odbor za finansije, republički budžet i

kontrolu trošenja javnih sredstava **62**

* Odbor za pravosuđe, državnu upravu i lokalnu samoupravu **31**
* Odbor za zaštitu životne sredine **20**
* Odbor za odbranu i unutrašnje poslove **19**
* Odbor za privredu, regionalni razvoj, trgovinu,

turizam i energetiku **16**

* Odbor za obrazovanje, nauku, tehnološki razvoj i

informatičko društvo **9**

* Odbor za prostorno planiranje, saobraćaj, infrastrukturu i

telekomunikacije **8**

* Odbor za zdravlje i porodicu **7**
* Odbor za poljoprivredu, šumarstvo i vodoprivredu **6**
* Odbor za kontrolu službi bezbednosti **4**
* Odbor za Kosovo i Metohiju **3**
* Odbor za spoljne poslove **1**

**III**

Odbori su nadležnost ostvarivali i **održavanjem sednica pododbora i radnih grupa**, i to:

- **Odbor za pravosuđe državnu upravu i lokalnu samoupravu** obrazovao je Radnu grupu za razmatranje predstavki, koja je održala jednu sednicu;

- **Odbor za ljudska i manjinska prava i ravnopravnost polova** obrazovao je 5 radnih grupa: Radnu grupu za ljudska i manjinska prava i slobode i prava deteta, Radnu grupu za prava nacionalnih manjina, Radnu grupu za zaštitu slobode veroispovesti i položaja crkava i verskih zajednica, Radnu grupu za ravnopravnost (rodnu jednakost) polova i Radnu grupu za inicijative, peticije, predstavke i predloge;

- **Odbor za privredu, regionalni razvoj, trgovinu i energetiku** je obrazovao Radnu grupuza praćenje i unapređenje energetske efikasnosti, koja je održala jednu sednicu;

- **Odbor za finansije, republički budžet i kontrolu trošenja javnih sredstava** je obrazovao dve radne grupe: Radnu grupu za utvrđivanje testa za proveru stručne osposobljenosti iz oblasti javnih nabavki i pregled prijava na javni konkurs i prateće dokumentacije i ispunjenje uslova kandidata za predsednika i članove Republičke komisije za zaštitu prava u postupcima javnih nabavki koja je održala šest sednica i Radnu grupu za formiranje testa, sprovođenje testiranja, pregled testova, bodovanje i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki koja je održala tri sednice;

- **Odbor za poljoprivredu, šumarstvo i vodoprivredu** je obrazovao Radnu grupu za razmatranje predstavki, koja je održala četiri sednice;

- **Odbor za prostorno planiranje, saobraćaj, infrastrukturu i telekomunikacije** je obrazovao Radnu grupu za razmatranje predstavki, koja je održala sedam sednica;

- **Odbor za rad, socijalna pitanja, društenu uključenost i smanjenje siromaštva** obrazovao je Radnu grupu za razmatranje predstavki, koja je održala osam sednica. Odbor je takođe obrazovao Pododbor za pitanja ratnih veterana i žrtava ratova od 1991-1999. godine. Pododbor je održao dve sednice i obavio razgovor sa državnim sekretarom i pomoćnikom ministra u Ministarstvu rada, zapošljavanja i socijalne politike, a po ovlašćenju ministra, na temu donošenja Zakona o boračko-invalidskoj zaštiti;

- **Odbor za evropske integracije** je obrazovao Radnu grupu za pripremu Predloga rezolucije o ulozi Narodne skupštine i načelima u pregovorima o pristupanju Republike Srbije Evropskoj uniji, koja je održala šest sednica;

- **Odbor za zaštitu životne sredine** obrazovao je Radnu grupu za razmatranje predstavki, koja je održala jednu sednicu;

- **Odbor za administrativno-budžetska i mandatsko-imunitetska pitanja** obrazovao je Radnu grupu za izradu Kodeksa ponašanja narodnih poslanika, koja je održala dve sednice i jednu radionicu;

- **Odbor za zdravlje i porodicu** obrazovao je Radnu grupu za razmatranje predstavki, predloga i inicijativa građana i organizacija, koja je održala šest sednica;

- **Odbor za kontrolu službi bezbednosti** obrazovao je Radnu grupu za izradu predloga akta kojim se uređuje način na koji Odbor vrši neposredni nadzor nad radom službi bezbednosti. Radna grupa je održala jednu sednicu;

- **Odbor za prava deteta** je obrazovao šest radnih grupa: Radnu grupu za praćenje primene Zakona o osnovama sistema obrazovanja i vaspitanja, koja je održala jednu sednicu; Radnu grupu za praćenje primene Zakona o socijalnoj zaštiti; Radnu grupu za praćenje Porodičnog zakona, koja je održala jednu sednicu; Radnu grupu za praćenje Zakona o maloletnim učiniocima krivičnih dela i krivičnopravnoj zaštiti maloletnika, koja je održala jednu sednicu; Radnu grupu za praćenje primene Zakona o finansijskoj podršci porodici sa decom, koja je održala jednu sednicu i Radnu grupu za razmatranje predstavki.

**IV**

**4.1.** Odbori su u okviru svog delokruga, doneli **ukupno 279 akata i predloga akata**, i to:

- Odbor za administrativno-budžetska i

mandatno-imunitetska pitanja 62

- Odbor za kulturu i informisanje42

- Odbor za finansije, republički budžet i kontrolu

trošenja javnih sredstava 34

- Odbor za ljudska i manjinska prava i ravnopravnost polova 23

- Odbor za spoljne poslove 22

- Odbor za pravosuđe, državnu upravu i lokalnu samoupravu 21

- Odbor za prava deteta 11

- Odbor za evropske integracije 10

- Odbor za zaštitu životne sredine 8

- Odbor za obrazovanje, nauku, tehnološki razvoj i

informatičko društvo 7

- Odbor za zdravlje i porodicu 7

- Odbor za kontrolu službi bezbednosti 7

- Odbor za Kosovo i Metohiju 5

- Odbor za ustavna pitanja i zakonodavstvo 4

- Odbor za dijasporu i Srbe u regionu 4

- Odbor za prostorno planiranje, saobraćaj, infrastrukturu i

telekomunikacije 4

- Odbor za rad, socijalna pitanja, društvenu uključenost

i smanjenje siromaštva 4

- Odbor za odbranu i unutrašnje poslove 2

- Odbor za privredu, regionalni razvoj, trgovinu,

turizam i energetiku 2

**4.2.** Odbori su razmatrali **izveštaje,** odnosno **informacije o radu državnih organa, organizacija i tela,** kao i njihove **planove i programe rada,** i to:

- **Odbor za odbranu i unutrašnje poslove** razmotrio jedva izveštaja: Izveštaj o aktivnostima Ministarstva unutrašnjih poslova u periodu od aprila do juna 2012. godine i Izveštaj o radu Ministarstva unutrašnjih poslova u periodu od jula do septembra 2012. godine.

- **Odbor za pravosuđe, državnu upravu i lokalnu samoupravu** razmotrio je sledeće izveštaje i informacije: Redovni godišnji izveštaj Zaštitnika građana za 2011. godinu; Godišnji izveštaj o radu Agencije za borbu protiv korupcije za 2011. godinu; Redovni godišnji izveštaj Poverenika za zaštitu ravnopravnosti za 2011. godinu; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2011. godinu; Izveštaj o radu Visokog saveta sudstva za 2011. godinu; Izveštaj o radu javnih tužilaštava na suzbijanju kriminaliteta i zaštiti ustavnosti i zakonitosti u 2011. godini. Odbor je o razmatranju navedenih izveštaja podneo Narodnoj skupštini svoje izveštaje, sa predlozima zaključaka. Razlog za razmatranje ovih izveštaja tek u oktobru, odnosno novembru mesecu, iako su podneti još u martu, leži u okolnosti da je 2012. godina bila izborna godina. Iz istog razloga, Narodna skupština, ove izveštaje nije razmatrala. Odbor je, na sednicama 29. marta 2013. godine i 17. juna 2013. godine, razmatrao: Redovni godišnji izveštaj Zaštitnika građana za 2012. godinu; Godišnji izveštaj o radu Agencije za borbu protiv korupcije za 2012. godinu; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2012. godinu. Odbor je o razmatranju navedenih izveštaja podneo Narodnoj skupštini svoje izveštaje, sa predlogom zaključaka. Narodna skupština je, nakon što je obavila raspravu o izveštajima ovih nezavisnih državih organa, o njima donela zaključke 1. jula 2013. godine. Odbor je, takođe, na sednicama 21. marta 2013. godine, 29. marta 2013. godine i 17. juna 2013. godine, razmatrao: Izveštaj o radu Visokog saveta sudstva za 2012. godinu; Izveštaj o radu Državnog veća tužilaca za 2012. godinu; Izveštaj o radu javnih tužilaštava na suzbijanju kriminaliteta i zaštiti ustavnosti i zakonitosti u 2012. godini i Izveštaj o radu Tužilaštva za ratne zločine za 2012. godinu; Informaciju o radu Ministarstva pravde i državne uprave za period jul-septembar i oktobar-decembar 2012. godine; Informaciju o radu Ministarstva regionalnog razvoja i lokalne samouprave za period jul-septembar i oktobar-decembar 2012. godine.

- **Odbor za spoljne poslove** razmotrio je i usvojio Izveštaj o radu Ministarstva spoljnih poslova za period septembar 2012 – oktobar 2013. godine.

- **Odbor za privredu, regionalni razvoj, trgovinu, turizam i energetiku** razmotrio je u skladu sa članom 229. Poslovnika Narodne skupštine, ukupno devet informacija o radu ministarstava. Odbor je podneo osam izveštaja Narodnoj skupštini o razmatranju sledećih informacija: Informacije o radu Ministarstva regionalnog razvoja i lokalne samouprave za period oktobar - decembar 2012. godine; Izveštaja o radu Ministarstva prirodnih resursa, rudarstva i prostornog planiranja za period novembar – decembar 2012. i januar 2013. godine; Izveštaja o radu Ministarstva spoljne i unutrašnje trgovine i telekomunikacija za period novembar – decembar 2012. i januar 2013. godine; Izveštaja o radu Ministarstva finansija i privrede za period 1. januar - 31. mart 2013. godine; Informacije o radu Ministarstva energetike, razvoja i zaštite životne sredine za period od oktobra 2012. godine do marta 2013. godine; Informacije o radu Ministarstva prirodnih resursa, rudarstva i prostornog planiranja za period februar - april 2013. godine; Informacije o radu Ministarstva regionalnog razvoja i lokalne samouprave za period januar-mart 2013. godine; Informacije o radu Ministarstva regionalnog razvoja i lokalne samouprave za period april-jun 2013. godine. Odbor je razmotrio i Informaciju o radu Ministarstva regionalnog razvoja i lokalne samouprave za period jul-septembar 2012. godine, nakon čega nije podnet izveštaj Narodnoj skupštini. Odboru su dostavljene i sledeće informacije, koje Odbor nije razmotrio: Izveštaj o radu Ministarstva prirodnih resursa, rudarstva i prostornog planiranja za period avgust-oktobar 2012. godine, Izveštaj o radu Ministarstva energetike, razvoja i zaštite životne sredine u prvih 100 dana, Informacija o radu Ministarstva regionalnog razvoja i lokalne samouprave za period jul - septembar 2013.godine i Informacija o radu Ministarstva prirodnih resursa, rudarstva i prostornog planiranja za period avgust – oktobar 2013. godine. Odbor je, u skladu sa članom 62. Zakona o privatizaciji i članom 54. Poslovnika Narodne skupštine, razmotrio i usvojio izveštaje Ministarstva finansija i privrede o radu Agencije za privatizaciju za jul, avgust, septembar, oktobar, novembar i decembar 2012. godine i januar, februar, mart, april, maj i jun 2013. godine. Odbor je dostavljen i izveštaj Ministarstva privrede o radu Agencije za privatizaciju za juli i septembar 2013. godine, koji Odbor nije razmotrio.

- **Odbor za dijasporu i Srbe u regionu** je u toku izveštajnog perioda razmatrao sledeće informacije: Infomaciju o službenom putu direktorke Kancelarije u Hrvatsku; Informaciju o održanoj sednici novog saziva Saveta za Srbe u regionu od 28. marta 2013. godine; Informaciju o održavanju Skupštine dijaspore i Srba u regionu od 05. i 06. jula 2013. godine; Godišnji izveštaj o radu Kancelarije za saradnju sa dijasporom i Srbima u regionu Vlade Republike Srbije.

- **Odbor za ljudska i manjinska prava i ravnopravnost polova** je razmotrio **četiri** izveštaja. Na zajedničkoj sednici sa Odborom za Kosovo i Metohiju i Odborom za dijasporu i Srbe u regionu razmatran je Izveštaj o radu Komisije za nestala lica za period od 1. januara do 31. decembra 2012. godine, sa Planom rada za 2013. godinu, koji je donela Vlada. Pored toga, Odbor je razmotrio: Izveštaj o radu Uprave za rodnu ravnopravnost za period januar-decembar 2012.godine, Redovan godišnji izveštaj Poverenika za zaštitu ravnopravnosti za 2012. godinu i Redovan godišnji izveštaj Zaštitnika građana za 2012. godinu.

- **Odbor za finansije, republički budžet i kontrolu trošenja javnih sredstava** razmotrio je 16 izveštaja,i to: Izveštaj o radu Državne revizorske institucije za 2011. godinu, na osnovu člana 43. stav 1. tačka 1. i člana 45. Zakona o Državnoj revizorskoj instituciji; Izveštaj o radu Fiskalnog saveta za 2011. godinu, na osnovu člana 92a Zakona o budžetskom sistemu; Finansijski izveštaj o poslovanju Komisije za hartije od vrednosti za 2011. godinu, sa Izveštajem nezavisnog revizora "IEF" d.o.o. Beograd, na osnovu člana 260. Zakona o tržištu kapitala; Izveštaj o poslovanju Centralnog registra, depoa i kliringa hartije od vrednosti i Finansijski izveštaj za 2011. godinu, sa Izveštajem nezavisnog revizora, na osnovu člana 235. Zakona o tržištu kapitala; Izveštaj o poslovanju Nacionalne korporacije za osiguranje stambenih kredita za period od 1. januara do 31. decembra 2011. godine, na osnovu člana 19. stav 2. Zakona o Nacionalnoj korporaciji za osiguranje stambenih kredita; Izveštaj o radu Agencije za osiguranje depozita za 2011. godinu, na osnovu člana 24. Zakona o Agenciji za osiguranje depozita; Izveštaj o monetarnoj politici u 2011. godini, koji je podnela Narodna banka Srbije, na osnovu člana 71. st. 2. i 4. Zakona o Narodnoj banci Srbije; Izveštaj o poslovanju i rezultatima rada Narodne banke Srbije u 2011. godini, na osnovu člana 71. st. 2. i 4. Zakona o Narodnoj banci Srbije; Izveštaj o stabilnosti finansijskog sistema za 2011. godinu, koji je podnela Narodna banka Srbije, na osnovu člana 71. st. 2. i 4. Zakona o Narodnoj banci Srbije; Polugodišnji izveštaj Narodne banke Srbije o monetarnoj politici za period januar - jun 2012. godine, na osnovu člana 71. stav 3. Zakona o Narodnoj banci Srbije; Izveštaj Saveta guvernera Narodne banke Srbije o radu za 2012. godinu, na osnovu člana 23. stav 2. Zakona o Narodnoj banci Srbije; Izveštaj o radu Državne revizorske institucije za 2012. godinu, na osnovu člana 43. stav 1. tačka 1. i člana 45. Zakona o Državnoj revizorskoj instituciji o čemu je Odbor podneo Narodnoj skupštini svoj sa predlogom zaključka; Izveštaj o radu Ministarstva finansija i privrede za period 1. januar - 31. mart 2013. godine; Dopunjeni Finansijski izveštaj i Izveštaj o poslovanju Komisije za hartije od vrednosti za 2011. godinu sa Izveštajem nezavisnog revizora „IEF“ d.o.o. Beograd, na osnovu člana 260. Zakona o tržištu kapitala; Izveštaj o poslovanju Komisije za hartije od vrednosti za 2012. godinu i Finansijski izveštaj Komisije za 2012. godinu, sa Izveštajem nezavisnog revizora „Euroaudit„d.o.o. Beograd, na osnovu člana 260. Zakona o tržištu kapitala; Izveštaj o radu Fiskalnog saveta za 2012. godinu, na osnovu člana 92a Zakona o budžetskom sistemu. Odbor je razmotrio i dve informacije: Informaciju Državne revizorske institucije o izveštajima državne revizije za 2011. godinu i Informaciju Državne revizorske institucije o izvršenom Programu revizije u 2013. godini. Takođe, tokom izveštajnog perioda odbor je razmotrio i: Finansijski plan Narodne banke Srbije za 2013. godinu; Fiskalnu strategiju za 2013. godinu, sa projekcijama za 2014. i 2015. godinu, koju je dostavila Vlada; Program monetarne politike Narodne banke Srbije za 2013. godinu; Ocenu Rebalansa budžeta za 2012. godinu i predloga zakona sa fiskalnim uticajima, koju je dao Fiskalni savet i Ocenu Predloga zakona o budžetu Republike Srbije za 2013. godinu, koju je dao Fiskalni savet.

- **Odbor za poljoprivredu, šumarstvo i vodoprivredu** je, saglasno članu 74. stav 6. i 229. Poslovnika Narodne skupštine, razmotrio 15 izveštaja i informacija, i to:Informaciju Ministarstva poljoprivrede, šumarstva i vodoprivrede o preduzimanju mera za odbranu od poplava; Informaciju Ministarstva poljoprivrede, šumarstva i vodoprivrede o primeni propisa i isplatama subvencija, premija i kredita sa subvencionisanim kamatama poljoprivrednim proizvođačima; Informaciju Ministarstva poljoprivrede, šumarstva i vodoprivrede o stanju useva ratarskih kultura, poplavljenim površinama poljoprivrednog zemljišta i priprema za žetvu pšenice i drugih strnih žita roda 2013. godine; Informaciju Ministarstva poljoprivrede, šumarstva i vodoprivrede o berbi maline roda 2013. godine i problemima u otkupu; Informaciju Republičke direkcije za robne rezerve za otkup i skladištenje žitarica u javnim skladištima; Izveštaj Republičke direkcije za robne rezerve o otkupljenim količinama merkantilne pšenice i o mogućnostima i spremnosti za otkup dodatne količine merkantilne pšenice i adekvatne količine merkantilnog kukuruza, sa izveštajem o otkupu; Informaciju Ministarstva poljoprivrede, šumarstva i vodoprivrede o suši i preduzetim merama na otklanjanju štete; Informaciju o saradnji sa IPARD (predpristupni fondovi) Ministarstva poljoprivrede, šumarstva i vodoprivrede.; Informaciju o uspostavljanju nacionalne referentne laboratorije za kontrolu bezbednosti hrane; Izveštaj o merama ukrupnjavanja poljoprivrednog zemljišta Uprave za poljoprivredno zemljište; Izveštaj o radu Uprave za poljoprivredno zemljište za period 1.1.2012 do 15.8.2013. godine; Izveštaj o radu Uprave za šume za period avgust 2012 - avgust 2013. godine; Izveštaj o radu Uprave za zaštitu bilja za period 27.7.2012-29.08.2013. godine; Izveštaj o radu Uprave za veterinu za period 1.8.2012-31.7.2013. godine i Informaciju Ministarstva poljoprivrede, šumarstva i vodoprivrede o agrarnoj politici u 2013. godini.

- **Odbor za prostorno planiranje, saobraćaj, infrastrukturu i telekomunikacije** je na osnovu člana 229. Poslovnika Narodne skupštine razmotrio 13 izveštaja i informacija, i to:Informaciju o radu Ministarstva saobraćaja, za period od 27. jula do 27. oktobra 2012. godine; Izveštaj o radu Ministarstva prirodnih resursa, rudarstva i prostornog planiranja, za period avgust-oktobar 2012. godine; Izveštaj o radu Ministarstva građevinarstva i urbanizma, za izveštajni period od 27. oktobra 2012. do 27. januara 2013. godine; Izveštaj o radu Ministarstva prirodnih resursa, rudarstva i prostornog planiranja, za period novembar - decembar 2012. godine i januar 2013. godine; Izveštaj o radu Ministarstva spoljne i unutrašnje trgovine i telekomunikacija za period avgust-septembar-oktobar 2012. godine; Izveštaj o radu Ministarstva spoljne i unutrašnje trgovine i telekomunikacija za period novembar-decembar 2012. godine i januar 2013. godine; Informaciju o radu Ministarstva saobraćaja za period 27. oktobar 2012. godine - 27. januar 2013. godine; Informaciju o radu Ministarstva prirodnih resursa, rudarstva i prostornog planiranja, za period februar-april 2013. godine; Izveštaj o radu Ministarstva građevinarstva i urbanizma, za period mart-jun 2013. godine; Izveštaj o radu Ministarstva saobraćaja za period 27. januara do 12. jula 2013. godine; Izveštaj o radu Ministarstva saobraćaja za period 12.jul-27. oktobar 2013. godine; Izveštaja o radu Ministarstva prirodnih resursa, rudarstva i prostornog planiranja za period maj-jul 2013. godine i Informaciju o radu Ministarstva prirodnih resursa, rudarstva i prostornog planiranja za period avgust - oktobar 2013. godine.

- **Odbor za obrazovanje, nauku, tehnološki razvoj i informatičko društvo** je na osnovu člana 229. Poslovnika Narodne skupštine razmatrio i usvojio sledeće izveštaje i informacije: Informaciju o radu Ministarstva prosvete, nauke i tehnološkog razvoja za period jul-septembar 2012. godine; Informaciju o radu Ministarstva prosvete, nauke i tehnološkog razvoja za period januar-mart 2013. godine; Informaciju o radu Ministarstva omladine i sporta za period april-jun 2013. godine i Izveštaj o aktivnostima Ministarstva omladine i sporta (100 dana rada Vlade Republike Srbije od rekonstrukcije, 2. septembra 2013. godine). Odbor je takođe razmotrio i usvojio sledeće izveštaje regulatornih tela: Izveštaj o radu Nacionalnog prosvetnog saveta za 2011. godinu sa Planom rada za 2012. godinu; Izveštaj o radu Nacionalnog saveta za visoko obrazovanje za period mart 2011 - jul 2012. godine i Izveštaj Nacionalnog prosvetnog saveta za 2012. godinu sa predlogom zaključka i sa Planom rada za 2013. godinu. Odbor je razmotrio i nije usvojio: Izveštaj jedinice za upravljanje Projektom „Istraživanje i razvoj u javnom sektoru“.

- **Odbor za Kosovo i Metohiju** je, na osnovu člana 59. Poslovnika Narodne skupštine a saglasno čl. 228. i 229. Poslovnika Narodne skupštine, razmotrio i prihvatio pet izveštaja, i to: Izveštaj o radu Kancelarije za Kosovo i Metohiju u prvih sto dana rada, koji je podnela Kancelarija za Kosovo i Metohiju; Izveštaj o radu Komisije za nestala lica za period od 1. januara do 31. decembra 2012. godine, sa Planom rada za 2013. godinu, koji je donela Vlada; Izveštaj o radu Kancelarije za Kosovo i Metohiju u 2012. godini, koji je podnela Kancelarija za Kosovo i Metohiju; Izveštaj o dosadašnjem procesu političkog i tehničkog dijaloga sa Privremenim institucijama samouprave u Prištini uz posredovanje Evropske unije, uključujući proces implementacije postignutih dogovora, koji je podnela Vlada i Izveštaj o radu Kancelarije za Kosovo i Metohiju, za period januar-jun 2013. godine, koji je podnela Kancelarija za Kosovo i Metohiju.

**- Odbor za kulturu i informisanje** je razmotrio pet informacija ministarstva,i to: Informaciju o radu Ministarstva kulture i informisanja za period oktobar – decembar 2012. godine; Informaciju o radu Ministarstva kulture i informisanja za period januar – mart 2013. godine; Informaciju o radu Ministarstva kulture i informisanja za period april-jun 2013. godine; Informaciju o radu Ministarstva kulture i informisanja za period juli –septembar 2013. godine u okviru predstavljanja Plana i programa aktivnosti novoizabranog ministra kulture i informisanja i Informaciju Ministarstva kulture i informisanja i Ministarstva finansija i privrede o efektima primene Zakona o izmenama i dopunama zakona o budžetskom sistemu na  finansiranje ustanova kulture. Takođe, Odbor je razmotrio i prihvatio sledeće izveštaje: Izveštaj o radu Nacionalnog saveta za kulturu za period jul 2011 - jul 2012. godine i u skladu sa članom 237. Poslovnika utvrdio Predlog zaključka, koji je dostavljen Narodnoj skupštini na razmatranje i odlučivanje; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2011. godinu, koji je podneo Poverenik za informacije od javnog značaja i zaštitu podataka o ličnosti; Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2012. godinu i utvrdio Predlog zaključka sa preporukama koji je dostavljen Narodnoj skupštini na razmatranje i usvajanje; Izveštaj o radu Nacionalnog saveta za kulturu za period januar-decembar 2012. godine i utvrdio Predlog zaključka sa preporukama koji je dostavljen Narodnoj skupštini na razmatranje i usvajanje; Izveštaj o radu RRA za period januar-decembar 2012. godine i utvrdio Predlog zaključka sa preporukama koji je dostavljen Narodnoj skupštini na razmatranje i usvajanje.

- **Odbor za rad, boračka i socijalna pitanja** je razmotrio četiri informacije o radu Ministarstva rada, zapošljavanja i socijalne politike (za periode: 27. jul – 23. novembar 2012. godine, 01. decembar 2012. - 28. februar 2013. godine, 01. mart – 31. maj 2013. godine, 01. jun – 31. avgust 2013. godine). Odbor je takođe razmotrio Redovan godišnji izveštaj Zaštitnika građana za 2012. godinu i Redovan godišnji izveštaj Poverenika za zaštitu ravnopravnostiza 2012. godinu o čemu je podneo izveštaje sa predlozima zaključaka Narodnoj skupštini, koji su usvojeni u predloženom tekstu.

- **Odbor za zdravlje i porodicu** je, saglasno članu 229. Poslovnika Narodne skupštine, razmotrio šest informacija, i to: Informaciju o radu Ministarstva zdravlja za period januar-jun 2012. godine; Informaciju o radu Ministarstva zdravlja za period jul-septembar 2012. godine; Informaciju o radu Ministarstva zdravlja za period oktobar-decembar 2012. godine; Informaciju o radu Ministarstva zdravlja za period januar- mart 2013. godine; Informaciju o radu Ministarstva zdravlja za period april- jun 2013. godine i Informaciju o radu Ministarstva zdravlja za period jul- septembar 2013. godine**.** Pored informacija o radu ministarstva, saglasno članu 237. Poslovnika Narodne skupštine, Odbor je razmotrio dva godišnja izveštaja o radu Zdravstvenog saveta Srbije i podneo dva predloga zaključka Narodnoj skupštini: Redovan godišnji izveštaj o radu Zdravstvenog saveta Srbije za 2011. godinu, i utvrdio Predlog zaključka koji je dostavio Narodnoj skupštini na razmatranje i odlučivanje (Redovan godišnji izveštaj o radu Zdravstvenog saveta Srbije podnosi se Narodnoj skupštini na osnovu člana 155. stav 6. Zakona o zdravstvenoj zaštiti); Redovan godišnji izveštaj o radu Zdravstvenog saveta Srbije za 2012. godinu, akt 18 Broj:02-986/13 od 12.03.2013.godine. Zdravstveni savet Srbije, saglasno članu 155. stav 6. Zakona o zdravstvenoj zaštiti, podneo je Narodnoj skupštini godišnji izveštaj o radu. Nakon razmatranja, Odbor je saglasno članu 237. Poslovnika Narodne skupštine, utvrdio Predlog zaključka koji je sa izveštajem podneo Narodnoj skupštini.

- **Odbor za zaštitu životne sredine** je, na osnovu člana 229. Poslovnika Narodne skupštine, razmotrio osam informacija: Informaciju o radu Ministarstva prirodnih resursa, rudarstva i prostornog planiranja za period avgust-oktobar 2012. godine; Informaciju o radu Ministarstva energetike, razvoja i zaštite životne sredine za period avgust-oktobar 2012. godine; Informaciju o radu Ministarstva prirodnih resursa, rudarstva i prostornog planiranja za period novembar-decembar 2012. i januar 2013. godine; Informaciju o radu Ministarstva energetike, razvoja i zaštite životne sredine za period novembar i decembar 2012. i januar 2013. godine; Informaciju o radu Ministarstva prirodnih resursa, rudarstva i prostornog planiranja za period februar-april 2013. godine; Informaciju o radu Ministarstva energetike, razvoja i zaštite životne sredine za period februar-april 2013. godine; Informaciju o radu Ministarstva prirodnih resursa, rudarstva i prostornog planiranja za period maj-jul 2013. godine; Informaciju o radu Ministarstva prirodnih resursa, rudarstva i prostornog planiranja za period avgust-oktobar 2013. godine. Odbor je razmotrio i pet izveštaja: Godišnji izveštaj Agencije za zaštitu životne sredine – Rezultati ispitivanja kvaliteta površinskih i podzemnih voda za 2011. godinu; Izveštaj Vlade o stanju životne sredine u Republici Srbiji za 2011. godinu; Izveštaj o stanju kvaliteta vazduha u Republici Srbiji za 2011. godinu; Izveštaj o stanju zemljišta u Republici Srbiji za 2011. godinu, prirodna i biološka raznovrsnost i subjekti sistema zaštite životne sredine, kao i Izveštaj Vlade o upravljanju otpadom na teritoriji Republike Srbije, koji je sastavni deo Izveštaja o stanju životne sredine u Republici Srbiji.

- **Odbor za evropske integracije**  je razmotrio pet izveštaja Vlade Republike Srbije, i to: Izveštaj o sprovođenju trećeg izmenjenog i dopunjenog Nacionalnog programa za integraciju Republike Srbije u Evropsku Uniju (NPI), za četvrto tromesečje 2012. godine (oktobar-decembar 2012. godine), Drugi i Treći izeštaj o sprovođenju Akcionog plana za ispunjavanje preporuka Evropske komisije sadržanih u Godišnjem izveštaju o napretku Republike Srbije u procesu evropskih integracija za 2012. godinu, Izveštaj o usvajanju Nacionalnog programa za usvajanje pravnih tekovina Evropske unije (2013-2016), Izveštaj o sprovođenju Nacionalnog programa za usvajanje pravnih tekovina Evropske unije (NPAA), za prvo i drugo tromesečje 2013. godine, kao i dve informacije: Informaciju o pregovaračkoj strukturi za vođenje pregovora o pristupanju Republike Srbije Evropskoj uniji i Informaciju o dosadašnjem toku skrininga (proces sprovođenja analitičkog pregleda i ocene usklađenosti propisa Republike Srbije sa pravnim tekovinama Evropske unije) i o formiranju pregovaračkog tima. Na sednici Odbora održanoj 17. oktobra 2013. godine, šef Delegacije Evropske unije u Srbiji, ambasador Majkl Davenport predstavio je Odboru Izveštaj Evropske komisije o napretku Srbije za 2013. godinu.

- **Odbor za kontrolu službi bezbednosti** je u skladu sa članom 230. Poslovnika Narodne skupštine (Postupak kontrole nad radom službi bezbednosti) razmotrio i prihvatio 13 izveštaja: Izveštaj o radu Vojnobezbednosne agencije od 1. januara do 1. oktobra 2012. godine; Izveštaj o radu Bezbednosno-informativne agencije za period januar - septembar 2012. godine; Izveštaj Bezbednosno-informativne agencije o stanju bezbednosti u Republici Srbiji; Izveštaj o radu Vojnoobaveštajne agencije od 1.01. – 1. 10. 2012. godine; Izveštaj o radu generalnog inspektora VBA i VOA za 2011. godinu; Izveštaj o radu generalnog inspektora VBA i VOA za 2012. godinu; Izveštaj o radu Bezbednosno-informativne agencije za period 1.10.2012. do 31.03.2013. godine; Izveštaj Bezbednosno-informativne agencije o stanju bezbednosti u Republici Srbiji; Izveštaj o radu Vojnobezbednosne agencije za period 1. oktobar 2012. godine do 1. aprila 2013. godine; Izveštaj o radu Vojnoobaveštajne agencije za period 01.10.2012. godine do 31.03.2013. godine; Izveštaj o radu Bezbednosno-informativne agencije za period 01.04.2013. do 30.09.2013. godine; Izveštaj Bezbednosno-informativne agencije o stanju bezbednosti u Republici Srbiji; Izveštaj o radu Vojnobezbednosne agencije od 1. aprila do 1. oktobra 2013. godine. Odbor je u skladu sa članom 97. stav 3. Zakona o tajnosti podataka razmotrio i prihvatio Godišnji izveštaj o aktivnostima u sprovođenju i kontroli primene Zakona o tajnosti podataka za 2012. godinu, koji je podnelo Ministarstvo pravde i državne uprave. Odbor je u skladu sa članom 16. stav 2. alineja peta Zakona o osnovama uređenja službi bezbednosti Republike Srbije i članom 66. stav 1. alineja peta Poslovnika Narodne skupštine razmotrio i prihvatio Izveštaj o reviziji Godišnjeg finansijskog izveštaja Bezbednosno-informativne agencije za 2012. godinu. Odbor je na sednici održanoj 26. oktobra 2012. godine utvrdio Plan rada Odbora za period oktobar-decembar 2012. godine, a na sednici održanoj 29. marta 2013. godine Plan rada Odbora za 2013. godinu.

- **Odbor za prava deteta** je razmotrio Redovan godišnji izveštaj Zaštitnika građana za 2012. godinu o čemu je podneo Narodnoj skupštini izveštaj sa Predlogom zaključka. Narodna skupština je usvojila predloženi zaključak. Odbor je 18. decembra 2012. godine usvojio Plan rada za 2013. godinu.

**4.3.** Odbori su davali **mišljenja**, donosili **rešenja i preporuke,** utvrđivali **liste kandidata** i **predloge odluka** u okviru izborne funkcije i to:

- **Odbor za ustavna pitanja i zakonodavstvo** je na osnovu člana 15. Zakona o postupku pred Ustavnim sudom i pravnom dejstvu njegovih odluka kojim je utvrđeno da Ustavni sud, povodom inicijativa za ocenu ustavnosti zakona, odnosno ustavnosti i zakonitosti drugog propisa i opšteg akta koji donosi Narodna skupština, može da, pre pokretanja postupka, zatraži mišljenje od Narodne skupštine. Odbor je razmatrao inicijative i predloge za pokretanje postupka za ocenjivanje ustavnosti i zakonitosti odredaba pojedinih zakona, koje je dostavljao Ustavni sud Republike Srbije na odgovor i mišljenje. O razmotrenim zahtevima Odbor je Ustavnom sudu dostavio 30 odgovora, odnosno mišljenja. Odbor je podneo Narodnoj skupštini Predlog za donošenje autentičnog tumačenja člana 2. alineja druga Zakona o Agenciji za borbu protiv korupcije („Službeni glasnik RS“, br. 97/08, 53/10, 66/11- US i 67/13-US), i Predlog za donošenje autentičnog tumačenja člana 22. stav 1. tačka 1) i člana 29. stav 5. Zakona o javnim preduzećima („Službeni glasnik RS“, broj 119/12).

- **Odbor za administrativno-budžetska i mandatno-imunitetska pitanja** jeu okviru delokruga rada koji se odnosi na prestanak mandata narodnog poslanika i popunu upražnjenog poslaničkog mesta, razmotrio: 54 ostavke podnete na funkciju narodnog poslanika u skladu sa članom 88. stav 1. tačka 2. Zakona o izboru narodnih poslanika, 6 zahteva za prestanak funkcije narodnog poslanika u skladu sa članom 88. stav 1. tačka 5. Zakona o izboru narodnih poslanika o čemu je podneo 25 izveštaja Narodnoj skupštini; 28 Odluka Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini o čemu je podneo 28 izveštaja Narodnoj skupštini. U skladu sa članom 9. stav 2. tačka 1. Zakona o Agenciji za borbu protiv koprupcije, Odbor je utvrdio predlog kandidata za člana Odbora Agenicije za borbu protiv korupcije, koji je Narodna skupština prihvatila. U skladu sa ovlašćenjima iz člana 34. stav 2. Zakona o slobodnom pristupu informacijama od javnog značaja i zaštitu podataka o ličnosti i člana 65. Poslovnika Narodne skupštine, Odbor je: dao saglasnost na Odluku o radu Stručne službe Poverenika za informacije od javnog značaja i zaštitu podataka o ličnosti broj 021-01-00066/2013 od 25. aprila 2013. godine; dao saglasnost na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti. U okviru delokruga rada koji se odnosi na donošenje opštih i pojedinačnih akata kojima se uređuju pitanja statusnog i materijalnog položaja narodnih poslanika i funkcionera koje bira Narodna skupština, Odbor je doneo: Odluku o izmeni Odluke o visini naknade za rad u Visokom savetu sudstva; Odluku o izmeni Odluke o visini naknade za rad u Državnom veću tužilaca; Odluku o rasporedu sedenja narodnih poslanika i drugih lica u Velikoj sali u Domu Narodne skupštine; Odluku o razlozima i načinu otkazivanja ili promene trajanja službenog putovanja u inostranstvo; dve odluke o davanju saglasnosti generalnom sekretaru Narodne skupštine za isplatu jednokratne pomoći zaposlenima u Narodnoj skupštini (u 2012. i 2013. godini). Odbor je doneo i: 64 odluke o novčanim kaznama za izrečene mere narodnim poslanicima zbog povrede reda na sednicama Narodne skupštine u 2012. i 2013. godini. U okviru delokruga rada koji se odnosi na davanje mišljenja za obavljanje druge javne funkcije narodnih poslanika i funkcionera koje bira Narodna skupština, Odbor je doneo: 40 pozitivnih mišljenja za obavljanje druge javne funkcije uz funkciju koju vrše, iz člana 28. stav 4. Zakona o Agenciji za borbu protiv korupcije; tri pozitivna mišljenja za obavljanje drugog posla ili delatnosti uz funkciju koju vrši, iz člana 30. Zakona o Agenciji za borbu protiv korupcije; jedno pozitivno mišljenje za članstvo u udruženju i organima udruženja, iz člana 34. stav 3. Zakona o Agenciji za borbu protiv korupcije. Odbor je u skladu sa članom 65. stav 1. alineja prva Poslovnika Narodne skupštine, doneo oko 700 pojedinačnih rešenja o ostvarivanju statusnih i materijalnih prava narodnih poslanika i funkcionera koje bira Narodna skupština.

- **Odbor za pravosuđe, državnu upravu i lokalnu samoupravu** je, u okviruizborne funkcije Narodne skupštine, u 2012. godini utvrdio i uputio Narodnoj skupštini na razmatranje i usvajanje tri predloga odluka: Predlog odluke o prestanku funkcije javnog tužioca u Višem javnom tužilaštvu u Užicu; Predlog odluke o prestanku funkcije javnog tužioca u Višem javnom tužilaštvu u Zaječaru; Predlog odluke o izboru članova Komisije za kontrolu izvršenja krivičnih sankcija iz reda članova ili zamenika članova Odbora, koju Odbor predlaže na osnovu člana 278. Zakona o izvršenju krivičnih sankcija. Odbor je razmotrio Predlog kandidata za člana Visokog saveta sudstva iz reda profesora pravnog fakulteta, koji je podnela Zajednička sednica dekana pravnih fakulteta u Republici Srbiji. Odbor je, na osnovu Odluke Narodne skupštine o obrazovanju Komisije za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010-2015), odredio predstavnika Odbora za člana te komisije. Odbor je, u 2013. godini, utvrdio i uputio Narodnoj skupštini na razmatranje i usvajanje šest predloga odluka: Predlog odluke o prestanku funkcije javnom tužiocu u Višem javnom tužilaštvu u Novom Sadu; Predlog odluke o prestanku funkcije javnom tužiocu u Apelacionom javnom tužilaštvu u Kragujevcu; Predlog odluke o prestanku funkcije javnim tužiocima u osnovnim javnim tužilaštvima; Predlog odluke o prestanku funkcije javnog tužioca u Višem javnom tužilaštvu u Užicu; Predlog odluke o prestanku funkcije javnog tužioca u Višem javnom tužilaštvu u Zaječaru; Predlog odluke o izboru člana Komisije za kontrolu izvršenja krivičnih sankcija. Odbor je razmotrio i 11 predloga odluka o izboru nosilaca pravosudnih funkcija koje su predložili Visoki savet sudstva i Državno veće tužilaca, i to: tri predloga odluka o izboru sudija koji se prvi put biraju na sudijsku funkciju; Predlog odluke o izboru zamenika javnog tužioca; Predlog odluke o izboru predsednika Vrhovnog kasacionog suda; Predlog odluke o izboru predsednika Upravnog suda; Predlog odluke o izboru predsednika Privrednog apelacionog suda; Predlog odluke o izboru predsednika Višeg prekršajnog suda; Predlog odluke o izboru predsednika Apelacionog suda u Beogradu; Predlog odluke o izboru predsednika Apelacionog suda u Nišu; Predlog odluke o izboru predsednika Apelacionog suda u Kragujevcu, kao i Predlog za izbor zamenika Poverenika za informacije od javnog značaja i zaštitu podataka ličnosti i Predlog odluke koji je podneo Poverenik za informacije od javnog značaja i zaštitu podataka o ličnosti. Odbor je, u okviru izborne funkcije, utvrdio Mišljenje o Predlogu odluke o prestanku funkcije predsedniku Vrhovnog kasacionog suda, koji je podneo Visoki savet sudstva. Odbor je, takođe, razmotrio i predloge osam ovlašćenih predlagača za izbor članova Odbora Agencije za borbu protiv korupcije i o tome podneo izveštaj Narodnoj skupštini, u skladu sa članom 9. Zakona o Agenciji za borbu protiv korupcije. Odbor je, u skladu sa Nacionalnom strategijom reforme pravosuđa u periodu od 2013. do 2018. godine, odredio dva predstavnika Odbora za člana i zamenika člana Komisije za sprovođenje Nacionalne strategije reforme pravosuđa.

- **Odbor** **za finansije, republički budžet i kontrolu trošenja javnih sredstava** je utvrdio i podneo Narodnoj skupštini pet predloga odluka, i to: Predlog odluke o izboru predsednika i tri člana Saveta Državne revizorske institucije, na osnovu člana 19. Zakona o Državnoj revizorskoj instituciji; Predlog odluke o izboru Saveta guvernera Narodne banke Srbije, na osnovu člana 22. Zakona o Narodnoj banci Srbije i člana 14. stav 5. Zakona o izmenama i dopunama Zakona o Narodnoj banci Srbije; Predlog odluke o izboru direktora Uprave za nadzor nad finansijskim institucijama, na osnovu člana 22. Zakona o Narodnoj banci Srbije i člana 14. stav 5. Zakona o izmenama i dopunama Zakona o Narodnoj banci Srbije; Predlog odluke o izboru predsednika, potpredsednika i šest članova Republičke komisije za zaštitu prava u postupcima javnih nabavki, na osnovu člana 140. stav 2. i člana 175. stav 5. Zakona o javnim nabavkama i Predlog odluke o izboru člana Saveta guvernera Narodne banke Srbije, na osnovu člana 22. Zakona o Narodnoj banci Srbije.

- **Odbor za obrazovanje, nauku, tehnološki razvoj i informatičko društvo** je utvrdio i podneo Narodnoj skupštini šest predloga odluka, koje je Narodna skupština prihvatila, i to: dva predloga odluka o razrešenju člana Nacionalnog saveta za visoko obrazovanje; dva predloga odluka o razrešenju člana Nacionalnog prosvetnog saveta; predlog odluke o izboru člana Nacionalnog prosvetnog saveta i predlog odlukeoizboru dva člana Nacionalnog saveta za visoko obrazovanje. Odbor je podneo Narodnoj skupštinilistu kandidata za izbor jednog člana Nacionalnog prosvetnog saveta, sa koje je Narodna skupština, na sednici održanoj 26. novembra 2013. godine, izabrala člana Nacionalnog prosvetnog saveta. Odbor je na 31. sednici održanoj 29. januara 2014. godine utvrdio listu kandidata za izbor jednog člana Nacionalnog prosvetnog saveta, koju je dostavio Narodnoj skupštini. Narodna skupština nije razmatrala ovu listu kandidata zbog raspuštanja Narodne skupštine 29. januara 2014. godine.

- **Odbor za kulturu i informisanje** je sproveo postupak za izbor sedam članova Programskog odbora Radiodifuzne ustanove Srbije, koji se biraju iz reda narodnih poslanika i nakon dostavljanja liste od 12 kandidata predloženih od strane Republičke radiodifuzne agencije, utvrdio Predlog odluke za izbor 19 članova Programskog odbora. Narodna skupština je, na sednici održanoj 29. decembra 2012. godine, donela Odluku o izboru članova Programskog odbora Radiodifuzne ustanove Srbije. Odbor je na osnovu člana 16. st. 7. i 8. Zakona o kulturi i člana 203. stav 2. Poslovnika Narodne skupštine, utvrdio i podneo Narodnoj skupštini Predlog odluke o razrešenju člana Nacionalnog saveta za kulturu. Narodna skupština je na Trećem vanrednom zasedanju održanom 20. februara 2013. godine donela Odluku o razrešenju člana Nacionalnog saveta za kulturu.

- **Odbor za zdravlje i porodicu je u** okviru izborne funkcije, a na osnovu Odluke o obrazovanju Komisije za kontrolu izvršenja krivičnih sankcija predložio kandidata, iz reda članova Odbora, za člana Komisije za kontrolu izvršenja krivičnih sankcija i predlog dostavio nadležnom Odboru.

**V**

**5.1.** Odborima je u periodu 31. maj 2012. – 29. januar 2014.godine dostavljeno ukupno **1694 predstavki, predloga i drugih pismena** koje su podneli pojedinci, organizacije i udruženja građana, a koje su nadležni odbori razmatrali ili su ih sekretari tih odbora, u dogovoru sa predsednicima odbora, upućivali nadležnim organima na rešavanje, i to:

- Odbor za pravosuđe, državnu upravu i lokalnu samoupravu 678

- Odbor zaustavna pitanja i zakonodavstvo 238

- Odbor za rad, socijalna pitanja, društvenu uključenost

i smanjenje siromaštva 171

- Odbor za zdravlje i porodicu 170

- Odbor za privredu, regionalni razvoj, trgovinu,

turizam i energetiku 83

- Odbor za prostorno planiranje, saobraćaj,

infrastrukturu i telekomunikacije 81

- Odbor za obrazovanje, nauku, tehnološki razvoj i

informatičko društvo 67

- Odbor za ljudska i manjinska prava i ravnopravnost polova 47

- Odbor za prava deteta 33

- Odbor za odbranu i unutrašnje poslove 29

- Odbor za dijasporu i Srbe u regionu 21

- Odbor za kulturu i informisanje 18

- Odbor za poljoprivredu, vodiprivredu i šumarstvo 15

- Odbor za administrativno-budžetska i

mandatno-imunitetska pitanja 10

- Odbor za kontrolu službi bezbednosti 8

- Odbor za zaštitu životne sredine 8

- Odbor za spoljne poslove 7

- Odbor za finansije 6

- Odbor za evropske integracije 4

**5.2. Razmatranje inicijativa, predloga, predstavki i aktuelnih pitanja**

**- Odbor za odbranu i unutrašnje poslove** primio je 73 predloga i inicijativa.

- **Odbor za pravosuđe, državnu upravu i lokalnu samoupravu** je razmotrio zahtev direktora Agencije za borbu protiv korupcije, kojim je od Odbora „kao nadležnog za nadzor nad radom Agencije za borbu protiv korupcije“ tražila izuzeće četiri člana Odbora Agencije za borbu protiv korupcije u postupku pokrenutom za utvrđivanje da li postoje razlozi za razrešenje direktora Agencije za borbu protiv korupcije zbog osnovane sumnje da je povredila ugled Agencije i nesavesno vršila funkciju.

- **Odboru za finansije, republički budžet i kontrolu trošenja javnih sredstava** je upućeno 59 inicijativa, peticija, predstavki i predloga, od čega je 16 prosleđeno Odboru putem mejla sa sajta Narodne skupštine (kontakt forme). Sve inicijative, peticije, predstavke i predlozi dostavljeni su članovima i zamenicima članova Odbora;

- **Odbor za dijasporu i Srbe u regionu** je primio 21 podnesak, u formi inicijativa, peticija, predstavki i predloga. Svim strankama koje su se Odboru obratile upućen je odgovor.

- **Odboru za privredu, regionalni razvoj, trgovinu, turizam i energetiku** su dostavljene 83 predstavke, koje se u najvećem broju slučajeva odnose na sporne privatizacije gde su, pre svega, u toku stečajni postupci i sudski procesi. Odbor je zauzeo stav da se predstavke, predlozi i inicijative ne razmatraju pojedinačno na sednicama Odbora. Članovi Odbora su upoznati sa dobijenim predstavkama, ali ih nisu razmatrali pojedinačno, već problemski prilikom razmatranja izveštaja o radu ministarstava i mesečnih izveštaja Ministarstva finansija i privrede o radu Agencije za privatizaciju. Većina predstavki je istovremeno upućena i drugim subjektima, kao što su Vlada, ministarstva i drugi. Prilikom razmatranja izveštaja o radu ministarstava, predstavnicima ministarstava su postavljana pitanja i u vezi dobijenih predstavki. Na inicijativu Unije poslodavaca Srbije Odbor je održao tematsku sednicu o problemima privrede iz ugla poslodavaca, 17. jula 2013. godine.

- **Odbor za prostorno planiranje, saobraćaj, infrastrukturu i telekomunikacije** je razmotrio Dopis Republičke agencije za elektronske komunikacije (RATEL), kojim se ukazuje na tekuće probleme u poslovanju, nakon čega je Odbor uputio dopis Vladi i ministarstvu nadležnom za poslove telekomunikacija, kako bi prilikom izrade zakona imali u vidu iznete primedbe. Odbor je razmotrio dve peticije- Peticiju grupe meštana sela Donji Mažići i Donji Kučin za postavljanje asfaltne podloge ka putu Priboj – Prijepolje, koju je potpisalo 48 meštana ovih sela u Opštini Prijepolje i Peticiju protiv ukidanja Republičke agencije za prostorno planiranje, koju je potpisalo 34 zaposlenih u RAPP.

- **Odbor za obrazovanje, nauku, tehnološki razvoj i informatičko društvo** je razmotrio problem daljeg finansiranja Komisije za akreditaciju i proveru kvaliteta. Zalaganjem članova Odbora (amandmanskim reagovanjem na Predlog zakona o budžetu Republike Srbije za 2013. godinu) ovaj problem je uspešno rešen; Odbor je, na sednici održanoj 23. novembra 2012. godine, odredio jednog člana za učešće u Radnoj grupi za sprovođenje projekta „Podrška stručnom obrazovanju i obuci u zatvorskim ustanovama Srbije“ čiji je cilj, da se, uz pomoć EU i Ministarstva pravde i državne uprave, uspostavi održiv i produktivan sistem obrazovanja i obuke osuđenika u zatvorskim ustanovama Srbije.

- **Odbor za Kosovo i Metohiju** je uputio predlog Narodnoj skupštini, da se obrazuje anketni odbor radi sagledavanja utvrđivanja činjenica u vezi sa načinom trošenja budžetskih sredstava opredeljenih za AP Kosovo i Metohija od 2000. godine do danas. Članovi Odbora su informisani o aktuelnim pitanjima: o dosadašnjem toku dijaloga sa privremenim institucijama samouprave u Prištini, o primeni dogovorenih sporazuma sa privremenim institucijama samouprave u Prištini (sa posebnim osvrtom na „IBM“) i o dosadašnjim aktivnostima Tužilaštva za ratne zločine u procesu protiv Ramuša Haradinaja, pred Međunarodnim krivičnim tribunalom za bivšu Jugoslaviju i eventualnoj reviziji tog procesa, kao i o ostalim aktivnostima u vezi prikupljanja dokaza i procesuiranja zločina počinjenih na teritoriji KiM.

- **Odbor za kulturu i informisanje** jeimao niz aktivnostiiz delokruga svog rada u cilju rešavanja aktuelnih pitanja, kao što su: održavanje sastanka predsednice Odbora i predsednika Odbora za administrativno-budžetska i mandatno-imunitetska pitanja sa predsednikom Nacionalnog saveta za kulturu, u vezi sa rešavanjem materijalnih i statusnih pitanja članova Saveta; održavanje sastanka članova Odbora sa predstavnicima Novinskog udruženja Srbije „Sinos“ 11. februara 2013. godine, na inicijativu predsednice Udruženja; održavanje sastanka članova Odbora sa predstavnicima Koordinacionog odbora reprezentativnih umetničkih udruženja, 10. decembra 2013. godine, a povodom dopisa Udruženja muzičkih umetnika Srbije kojim ukazuju na nejasnoće u Predlogu zakona o budžetu za 2014. godinu i Inicijative Koordinacionog odbora reprezentativnih umetničkih udruženja za izmene i dopune Zakona o doprinosima za obavezno socijalno osiguranje; održavanje sastanka sa predstvanicom Kancelarije tačke kulturnog kontakta Srbije i predstavnikom Kancelarije za saradnju sa civilnim društvom Vlade Republike Srbije, kao i održavanje sastanka sa predstavnicima granskog sindikata „Nezavisnost“.

- **Odbor za rad, boračka i socijalna pitanja** je održao dve tematske sednice. Na jednoj je obavio razgovor sa delegacijom Saveta Evrope na temu Prezentacije Evropske socijalne povelje i mehanizma kolektivne žalbe i o razlozima za ratifikovanje Protokola o sistemu kolektivnih žalbi, a drugu tematsku sednicu posvetio je tradicionalno obeležavanju 3. decembra - Svetskog dana za prava osoba sa invaliditetom. Članovi Odbora su učestvovali na Dečjoj nedelji, održanoj 7. oktobra 2013. godine u Domu omladine, na temu „Slušajte mama i tata, želim sestru ili brata“. Članovi Odbora su održali i sastanak sa Delegacijom Evropskog parlamenta-Potkomitet za ljudska prava DROI 29. oktobra 2013. godine. Predstavnici odbora su posetili Gimnaziju „Uroš Predić“, 5. oktobra 2013. godine, u Pančevu - povodom obeležavanja 150 godina Gimnazije i praćenja sprovođenja inkluzivnog obrazovanja i PU „Dečja radost“, u Pančevu.

- **Odbor za zdravlje i porodicu** je održao četiri tematske sednice, na kojoj su prisustvovali brojni učesnici, na sledeće teme: Radioterapijski tretman onkoloških pacijenata u Srbiji;Informacija Ministarstva zdravlja i Ministarstva poljoprivrede, šumarstva i vodoprivrede o zdravstvenoj ispravnosti mleka; Informacija o zameni zdravstvenih knjižica; Informisanje Odbora o rezultatima istraživanja Evropskog zdravstvenog potrošačkog indeksa za 2013. godinu (Euro Health Consumer Index – EHCI 2013) - izvestioci su bili: Johan Hjertqvist, predsednik Health Consumer Powerhouse i Arne Björnberg, izvršni direktor projekta „EHCI“.

- **Odboru za zaštitu životne sredine** je koordinatorka alumni programa Beogradskog fonda za političku izuzetnost prezentovala Informaciju o rezultatima dva istraživanja o primeni Zakona o upravljanju otpadom, koja su sprovedena u 2012. godini. Takođe, predsednik Upravnog odbora Centra modernih veština, informisao je Odbor o formiranju Zelene grupe (tematsko okupljanje narodnih poslanika, povezivanje narodnih poslanika sa ekspertima u ovoj oblasti, kontinuirana saradnja sa organizacijama civilnog društva koje se bave ekologijom). Odbor je jednu sednicu posvetio i predstavljanju Polaznih osnova za uspostavljanje dijaloga između civilnog društva i Ministarstva energetike, razvoja i zaštite životne sredine Vlade Republike Srbije, akta koji je predložilo 58 udruženja građana. Odbor je ostvario saradnju sa Misijom OEBS-a u Republici Srbiji, te je sredinom septembra 2013. godine, uz podršku Misije OEBS-a, organizovan seminar u Sremskim Karlovcima na temu:“ Napredak i izazovi u primeni Arhuske konvencije u Republici Srbiji“. Odbor je uspostavio saradnju i sa mrežom arhus centara u Republici Srbiji. Odbor sarađuje i sa UNDP-om, koji pruža podršku održavanju javnih slušanja odbora i sednica van sedišta. Odbor ima dobru saradnju i sa Evropskim pokretom u Srbiji, koji je za članove Odbora organizovao seminar posvećen pregovorima za pristupanje Evropskoj uniji, posebno Poglavlju 27.

- **Odbor za evropske integracije** je, pored redovnih, imao i sledeće aktivnosti: potpredsednica Vlade zadužena za evropske integracije, informisala je Odbor o aktuelnim pitanjima u vezi sa tražiocima azila iz Srbije u zemljama EU i o planiranim aktivostima u vezi sa procesom evropskih integracija; Odbor je uputio pozive odborima za evropske poslove Senata parlamenta Češke Republike i Donjeg doma holandskog parlamenta.

**- Odbor za administrativno-budžetska i mandatno-imunitetska pitanja** je utvrdio izmene (rebalans) Skupštinskog budžeta za 2012. i 2013. godinu i utvrdio Skupštinski budžet za 2013. i 2014. godinu, na predlog generalnog sekretara Narodne skupštine.

- **Odbor za kontrolu službi bezbednosti** je realizovao tri nadzorne posete, u skladu sa Planom rada Odbora, i to: posetu Vojnobezbednosnoj agenciji 8. jula 2013. godine; posetu Bezbednosno-informativnoj agenciji 10. jula 2013. godine i posetu Vojnoobaveštajnoj agenciji 15. jula 2013. godine. Odbor je održao veći broj sastanaka sa predstavnicima različitih institucija iz zemlje i inostranstva.

**- Odboru za prava deteta** je dostavljeno 39 predstavki, od čega je 30 predstavki prosleđeno nadležnim državnim organima na postupanje, o čemu je obavešten podnosilac; u razmatranje nisu uzete četiri predstavke zbog nemogućnosti postupanja. Za razmatranje je preostalo pet predstavki. Takođe, Odbor je jednoglasno zauzeo stavda će Odbor izvršiti sve obaveze koje proističu iz Ugovora o donaciji koji je Narodna skupština sklopila sa preduzećem Nova Tel d.o.o. iz Beograda.

**VI**

Tokom IX Saziva Narodne skupštine održano je ukupno **36 javnih slušanja**.Pojedini odbori su, na osnovu čl. 83. i 84. Poslovnika Narodne skupštine, organizovali **javna slušanja** na teme iz delokruga svog rada, i to:

**- Odbor za ustavna pitanja i zakonodavstvo** jeorganizovao dva javna slušanja: Prvo javno slušanjena temu „Donošenje Rezolucije o zakonodavnoj politici“, održano 2. aprila 2013. godine, u saradnji sa Nemačkim društvom za internacionalnu saradnju (GIZ) i Drugo javno slušanjena temu „Javnotužilačka istraga, sa osvrtom na uporednopravno iskustvo Savezne Republike Nemačke“, održano 18. aprila 2013. godine, u saradnji sa Nemačkom fondacijom za međunarodnu pravnu saradnju (IRZ).

- **Odbor za spoljne poslove** je organizovao javno slušanje na temu "Integracioni procesi na evroazijskom prostoru i perspektive za saradnju sa Srbijom“, 25. novembra 2013. godine.

- **Odbor za pravosuđe, državnu upravu i lokalnu samoupravu** je organizovao javno slušanje na temu „Izveštaj Nacionalnog mehanizma za prevenciju torture“, 26. juna 2013.godine.

- **Odbor za dijasporu i Srbe u regionu** je organizovao dva javna slušanja: Prvo javno slušanje održano 14. februara 2013. godine na temu: „Politička i druga prava Srba u regionu“ i Drugo javno slušanje, održano 23. maja 2013. godine na temu: „Srbija i dijaspora – kako unaprediti saradnju?“.

- **Odbor za poljoprivredu, šumarstvo i vodoprivredu** jeorganizovaojavno slušanje na temu „Da li je Srbiji potrebna malina? “ koje je održano 7. oktobra 2013. godine.

- **Odbor za prostorno planiranje, saobraćaj, infrastrukturu i telekomunikacije** je organizovao dva javna slušanja: Prvo javno slušanje na temu „Projekat plovnog puta Kanal Morava“, održano 24. jula 2013. godine i Drugo javno slušanje na temu „Digitalizacija-Racionalno korišćenje frekvencijskog spektra“, održano 12. novembra 2013. godine.

- **Odbor za kulturu i informisanje** je organizovao tri javna slušanja: Prvo javno slušanje, na temu:„Medijske slobode – nije vreme za ćutanje“, održano 28. juna 2013. godine, Drugo javno slušanje na temu: „Modeli finansiranja kulture u zemljama Evropske unije“, održano 3. aprila 2013. godine i Treće javno slušanje, na temu: „Nacrt zakona o javnom informisanju i medijima“, održano 5. aprila 2013. godine.

- **Odbor za zdravlje i porodicu** je organizovao javno slušanje na temu: „Novi strateški pravci u borbi protiv droge - jednog od najvećeg zla današnjice“1. marta 2013. godine**.**

- **Odbor za rad, socijalna pitanja, društvenu uključenost i smanjenje siromaštva je** organizovao trijavna slušanja: Dva javna slušanja, na temu:„Godinu dana od primene Zakona o socijalnoj zaštiti“ održana 24. januara i 21. marta 2013. godine i javno slušanje na temu: „Predlog zakona o socijalnom preduzetništvu i zapošljavanju u socijalnim preduzećima“, koje je održano 19. juna 2013. godine.

- **Odbor za ljudska i manjinska prava i ravnopravnost polova -** organizovao je pet javnih slušanja: Prvo javno slušanje povodom Obeležavanja Međunarodnog dana borbe protiv nasilja nad ženama, na temu: „Borba protiv nasilja u porodici“, održano 26. novembra 2012. godine; Drugo javno slušanje povodom obeležavanja Međunarodnog dana ljudskih prava, na temu: „Izvršavanje presuda Evropskog suda za ljudska prava u slučaju Srbije“, održano 10. decembra 2012. godine; Treće javno slušanje, na temu: „Uloga Zaštitnika građana i Poverenika za informacije od javnog značaja i zaštitu podataka o ličnosti u unapređenju ljudskih prava i razmatranje potrebe za unapređenjem pravnog okvira“, održano 18. marta 2013. godine; Četvrto javno slušanje, na temu: „Izveštaj Nacionalnog mehanizma za prevenciju torture za 2012. godinu, održano 26. juna 2013. godine“ i Peto javno slušanje, na temu: „Nacionalna implementacija preporuka CEDAW komiteta Ujedinjenih nacija i CAHVIO Konvencije Saveta Evrope (Istanbulska konvencija)“, održano 3. decembra 2013. godine.

- **Odbor za privredu, regionalni razvoj, trgovinu, turizam i energetiku** je organizovao tri javna slušanja: Prvo javno slušanje, na temu: „Stanje i perspektive preduzeća metalske industrije Srbije“, održano 20. novembra 2012. godine; Drugo javno slušanje na temu: „Energetska efikasnost kao mogućnost razvoja Srbije“, održano 19. oktobra 2013. godine i Treće javno slušanje na temu: „Žensko preduzetništvo u Srbiji“ održano 26. novembra 2013. godine.

- **Odbor za obrazovanje, nauku, tehnološki razvoj i informatičko društvo je** organizovao trijavna slušanja: Dva javna slušanja na temu: ,,Rasprava o Strategiji obrazovanja u Republici Srbiji do 2020. godine'', održana 28. novembra i 12. decembra 2012. godine i javno slušanje na temu: „Nostrifikacija diploma“ održano 7. marta 2013. godine.

- **Odbor za zaštitu životne sredine** je organizovao pet javnih slušanja: Prvo javno slušanje, na temu:„Uticaj genetički modifikovanih organizama (transgena) na životnu sredinu i zdravlje“, održano 13. novembra 2012. godine; Drugo javno slušanje na temu: “Uticaj genetički modifikovanih organizama (transgena) na životnu sredinu i zdravlje“, održano 6. februara 2013. godine; Treće javno slušanje na temu: “Oblast zaštite životne sredine kao međuresorna nadležnost, procedure kontrole primene propisa i nadzor nad procesom izrečenih prekršajnih kazni“, održano 30. septembra 2013. godine; Četvrto javno slušanje na temu: “Nacionalni prioriteti za međunarodnu finansijsku pomoć za period 2014-2017. godine, sa projekcijom do 2020. godine", održano 4. novembra 2013. godine i Peto javno slušanje na temu: “NATURA 2000 U SRBIJI 2013." održano 2. decembra 2013. godine.

- **Odbor za evropske integracije** je organizovao javno slušanje na temu: „Akcioni plan za ispunjavanje preporuka Evropske komisije sadržanih u Godišnjem izveštaju o napretku Republike Srbije u procesu evropskih integracija za 2012. godinu“, koje je održano 18. februara 2013. godine.

**- Odbor za prava deteta** je organizovao je tri javna slušanja: Prvo javno slušanje na temu: „Zaštita dece od zloupotrebe na Internetu“, održano 17. novembra 2012. godine; Drugo javno slušanje na temu: „Ulaganje u obrazovanje u ranom detinjstvu“, održano 9 aprila 2013. godine i Treće javno slušanje, na temu: „Predstavljanje Posebnog izveštaja Poverenika za zaštitu ravnopravnosti o diskriminaciji dece u Srbiji“, održano 19. novembra 2013. godine.

**VII**

Odbori su imaliniz **drugih aktivnosti**, i to:

- **Odbor za odbranu i unutrašnje poslove**,odnosnočlanovi Odbora održali održali su veći broj sastanaka sa predstavnicima međunarodnih i domaćih organizacija i udruženja, među kojima su: sastanak sa delegacijom Nacionalne garde Ohaja koju je predvodila komandant Nacionalne garde Ohaja general major Debora Ešenhurst, 3. septembra 2012. godine; sastanak sa ekspertskim NATO timom za projekte izgradnje integriteta, 20. septembra 2012. godine; zajednički sastanak predsednika Odbora za odbranu i unutrašnje poslove i predsednika Odbora za kontrolu službi bezbednosti sa predsedavajućom Zajedničke komisije za odbranu i bezbednost Parlamentarne skupštine Bosne i Hercegovine, u organizaciji Centra za kontrolu streljačkog i lakog naoružanja u Jugoistočnoj i Istočnoj Evropi (SEESAC) 26. septembra 2012. godine; zajednički sastanak članova Odbora za odbranu i unutrašnje poslove, Odbora za spoljne poslove, Odbora za evropske integracije i Odbora za Kosovo i Metohiju sa delegacijom Parlamentarne skupštine NATO – članovima Odbora za civilnu dimenziju bezbednosti, 1. oktobra 2012. godine; sastanak sa poslanikom britanskog parlamenta baronesom Moli Mičer, o mogućoj podršci Srbije novoj globalnoj inicijativi za izmenu zakonodavstva i suzbijanju trgovine narkoticima, 22. maja 2013. godine; zajednički sastanak predstavnika Odbora za odbranu i unutrašnje poslove, Odbora za spoljne poslove, Odbora za evropske integracije i Odbora za Kosovo i Metohiju sa delegacijom Političkog odbora Parlamentarne skupštine NATO, 27. maja 2013. godine; sastanak sa Tomom MekKejnom (Tom McKane), direktorom Sektora za bezbednosnu politiku Ministarstva odbrane Velike Britanije, 30. oktobra 2013. godine; zajednički sastanak Odbora za kontrolu službi bezbednosti i Odbora za odbranu i unutrašnje poslove sa predsednikom Odbora za bezbjednost Narodne skupštine Republike Srpske, 18. novembra 2013. godine; sastanak sa Vitalijem Marinucom, ministrom odbrane Republike Moldavije, 4. decembra 2013. godine.

**- Odbor za pravosuđe, državnu upravu i lokalnu samoupravu**,odnosno članovi Odbora održali su: 18. septembra 2012. godine sastanak sa delegacijom Kancelarije za demokratske institucije i ljudska prava OEBS (na inicijativu šefa posmatračke misije) radi predstavljanja Konačnog izveštaja Ograničene misije za posmatranje predsedničkih i parlamentarnih izbora održanih 6. i 20. maja 2012. godine Kancelarije za demokratske institucije i ljudska prava OEBS i preporuka koje Izveštaj sadrži; 5. novembra 2012. godine sastanak sa ambasadorom NATO za pitanja izgradnje integriteta; 19. novembra 2012. godine sastanak sa delegacijom Parlamenta Kraljevine Švedske koja je bila u poseti Narodnoj skupštini; 19. novembra 2012. godine sastanak sa predstavnicima Misije OEBS-a i USAID-a u Srbiji, na kome su predstavnici ovih međunarodnih organizacija izrazili spremnost Misije OEBS-a u Srbiji da, u okviru projekta Misije OEBS „Promovisanje dobre uprave kroz jačanje mehanizma javne odgovornosti i učešća građana“, članovima i stručnoj službi Odbora za pravosuđe, državnu upravu i lokalnu samoupravu, pruže podršku u procesuiranju izveštaja nezavisnih regulatornih tela, unapređenju mehanizma javnih slušanja, kao i druge neophodne mere, a sve u cilju jačanja i unapređenja nadzorne uloge Narodne skupštine i samog Odbora; 26. novembra 2013. godine sastanak sa delegacijom Monitoring komiteta Parlamentarne skupštine saveta Evrope; 15. aprila 2013. godine, zajedno sa predstavnicima drugih odbora Narodne skupštine, sastanak sa delegacijom grupe eksperata Saveta Evrope za borbu protiv trgovine ljudima (GRETA), koja je bila u evaluacionoj poseti Srbiji. Predsednik Odbora je prisustvovao sastancima sa predstavnicima USAID-a organizovanim u vezi sa podrškom koju će ova organizacija pružati u jačanju kapaciteta Odbora u vršenju nadzorne funkcije Narodne skupštine.

- **Odbor za ustavna pitanja i zakonodavstvo** učestvovao je u ostvarivanju nekoliko projekata koji imaju za cilj unapređivanje zakonodavnog postupka, kvaliteta izrade propisa, izgradnju celovitog pravnog sistema i korišćenje iskustava zakonodavstva EU. Posebno se ističu projekti sa: Kancelarijom za demokratske institucije i ljudska prava iz Varšave (ODIHR), Misijom OEBS-a u Srbiji, Nemačkim društvom za internacionalnu saradnju (GIZ), Nemačkom fondacijom za međunarodnu pravnu saradnju (IRZ), USAID Srbija i UNDP. U okviru saradnje Odbora i Kancelarije za demokratske institucije i ljudska prava iz Varšave (ODIHR/OEBS), uz podršku Misije OEBS-a u Srbiji, održane su četiri radionice na kojima su učestvovali predstavnici svih učesnika u zakonodavnom postupku, kao i institucija koje sprovode, ili prate sprovođenje propisa. Članovi odbora učestvovali su i na radionicama na sledeće teme: „Nadzorna uloga parlamenta i njegova uloga u donošenju boljih propisa“, 19. i 20. novembra 2012. godine; „Praćenje primene i procena zakona (ex post analiza)“, 22. i 23. aprila 2013.godine; „Konsolidacija i harmonizacija zakona“, 17. i 18. juna 2013. godine; izrada mape puta za regulatornu reformu u Republici Srbiji, sa preporukama za unapređenje zakonodavnog postupka i kvaliteta izrade propisa, 27. i 28. novembra 2013. godine. Donošenje Mape puta rezultat je saradnje Odbora i ODIHR-a, koja je započeta izradom dokumenta pod nazivom "Procena zakonodavnog postupka i kvaliteta izrade propisa u Republici Srbiji".

- **Odbor za Kosovo i Metohiju**, odnosno predsednik i članovi Odbora održali su veći broj sastanaka, među kojima su: sastanak sa ambasadorom Belorusije u Republici Srbiji, 6. marta 2013. godine; sastanak sa ambasadorom Kraljevine Holandije u Republici Srbiji, 14. marta 2013. godine; sastanak sa delegacijom Parlamentarne skupštine NATO-a, 27. maja 2013. godine i sastanak sa delegacijom Grupe prijateljstva sa zemljama zapadnog Balkana Francuskog Senata, 17. septembra 2013. godine.

- **Odbor za zdravlje i porodicu**,odnosno predsednik i članovi Odbora održali su veći broj sastanaka, među kojima su: sastanak sa delegacijom Odbora za zdravlje Parlamenta Republike Češke, 8. aprila 2013. godine;sastanak sa poslanicom nemačkog Bundestaga gospođom Inge Heger, članicom Odbora za odbranu i pododbora za razoružanje, 9. aprila 2013. godine. Tema razgovora odnosila se na zdravstvene posledice upotrebe municije sa osiromašenim uranijumom, korišćene u poslednjem ratu NATO snaga protiv Savezne Republike Jugoslavije, a u cilju informisanja svetske javnosti; sastanak sa baronicom Moli Mičer, poslanicom Gornjeg doma britanskog parlamenta, predsednicom Parlamentarne radne grupe za reformu politike borbe protiv narkotika, i saradnicima, 23. maja 2013. godine isastanak sa delegacijom Odbora za životnu sredinu, javno zdravlje i bezbednost hrane Evropskog parlamenta, 29. oktobra 2013. godine.

- **Odbor za obrazovanje, nauku, tehnološki razvoj i informatičko društvo** je na sednici održanoj 1. novembra 2012. godine, razmotrio problem daljeg finansiranja Komisije za akreditaciju i proveru kvaliteta. Zalaganjem članova Odbora (amandmanskim reagovanjem na Predlog zakona o budžetu za 2013. godinu) ovaj problem je uspešno rešen. U cilju poboljšanja međusobne saradnje, Odbor je održao sednicu sa Odborom za obrazovanje, nauku, kulturu i informisanje Narodne skupštine Republike Srpske 11. januara 2014. godine u Narodnoj skupštini.

- **Odbor za ljudska i manjinska prava i ravnopravnost polova**, odnosnopredsednik Odbora održali su veći broj sastanaka sa predstavnicima međunarodnih i domaćih organizacija i udruženja, među kojima su: sastanak sa predstavnicima BFPE, 30. avgusta 2012. godine, u cilju upoznavanja sa nastavkom (druga faza) Projekta „Žene za demokratiju i jednakost - veće učešće žena u donošenju političkih odluka i delotvorne primene politika jednakih šansi”; sastanak sa predstavnicima UNDP-SEESAC 30. avgusta 2012. godine; sastanak sa predstavnicima OEBS, 20. septembra i 24. oktobra 2012. godine, na temu nastavka saradnje Narodne skupštine i OEBSa u vezi sa pitanjima unapređenja i zaštite ljudskih i manjinskih prava i ravnopravnosti polova u Srbiji; sastanak sa predstavnicima USAIDa, 24. oktobra 2012. godine; sastanak sa g-đom June Zeitlin, predstavnicom predsedavajućeg OEBS za pitanja rodne ravnopravnosti, 4. decembra 2012. godine; sastanak sa delegacijom Parlamenta Nemačke 9. aprila 2013. godine; sastanak sa delegacijom Grupe eksperata Saveta Evrope za borbu protiv trgovine ljudima (GRETA), 15. aprila 2013. godine; sastanak sa delegacijom Savetodavnog komiteta Okvirne konvenicije za zaštitu nacionalnih manjina Saveta Evrope 30. maja 2013. godine; sastanak sa delegacijom Odbora za nacionalno jedinstvo Parlamenta Mađarske 27. septembra 2013. godine; sastanak sa delegacijom Potkomiteta za ljudska prava Evropskog parlamenta, 29. oktobra 2013. godine; sastanak sa delegacijom Monitoring komiteta Parlamentarne skupštine Saveta Evrope, 26. novembra 2013. godine; sastanak sa izvestiocem Komiteta za jednakost i nediskriminaciju Parlamentarne skupštine Saveta Evrope Ferenc Kalmarom, 12. decembra 2013. godine.

**- Odbor za dijasporu i Srbe u regionu**,odnosno predsednik i članovi Odboraodržali su veći broj sastanaka, među kojima su: sastanak sa delegacijom Srpskog saveza srpskih udruženja u Švedskoj, 2. oktobra 2012. godine; sastanak sa predstavnicima Srpskog privrednog društva „Privrednik“ iz Hrvatske, 17. oktobra 2012. godine; sastanak sa predstavnicima Udruženja pisaca „Sedmica“ iz Frankfurta, 24. oktobra 2012. godine; sastanak sa predstavnicima Naprednog kluba, 31. oktobra 2012. godine; sastanak sa delegacijom Saveza srpskih društava Slovenije, 9. novembra 2012. godine; sastanak sa predsednikom Srpskog kulturnog društva „Prosvjeta“ iz Beča, 7. marta 2013. godine; sastanak sa predsednicom Kongresa srpskog ujedinjenja i sa predsednicom Matice Srba i sekretarom Saveta za Srbe u regionu, 13. maja 2013. godine; sastanak sa delegacijom Mađarskog parlamenta, članovima njihovog Odbora za nacionalno jedinstvo 27. septembra 2013. godine.

- **Odbor za privredu, regionalni razvoj, trgovinu, turizam i energetiku**, odnosno predsednica i članovi Odbora su imali niz sastanaka i obavili više razgovora, među kojima su: razgovor sa predstavnicima IRC Alfatec d.o.o. iz Niša, i predstavnike kompanije PORR-WERNER&WEBER DOO za jugoistočnu Evropu u Beogradu, 15. novembra 2012. godine, na njihov zahtev; razgovor sa predstavnicima „Maki plast“ DOO iz Preševa, 24. januara 2013. godine; razgovor sa predstavnicima Beogradskog fonda za političku izuzetnost, 6. aprila 2013. godine; razgovor sa potpredsednikom Asocijacije malih i srednjih preduzeća i preduzetnika Srbije (APPS), 14. maja 2013. godine; razgovor sa predstavnicima sindikata preduzeća „Keramika“ a.d., Mladenovac, 28. maja 2013. godine; razgovor sa predsednikom Udruženja građana ANLI, 15. decembra 2013. godine; razgovor sa predstavnicima Udruženja poslovnih žena Srbije, 28. januar 2014. godine.

**- Odbor za finansije, republički budžet i kontrolu trošenja javnih sredstava** odnosno predsednica i članovi Odbora su imali niz sastanaka i obavili više razgovora, među kojima su: sastanak sa predstavnicima SIGME, 13. decembra 2012. godine; sastanak sa predstavnicima USAID-a i NCSC, 6. decembra 2012. godine; sastanak sa predstavnicima USAID-a i dogovor u vezi sa održavanjem Okruglog stola „Efikasna saradnja Narodne skupštine i nezavisnih institucija“, 25. februara 2013. godine; sastanak sa delegacijom Odbora za budžet Evropskog parlamenta, 3. aprila 2013. godine, u vezi sa aktuelnom ekonomskom i političkom situacijom u Srbiji, evropskim integracijama i pripremama državne uprave Srbije za apsorpciju predpristupnih fondova EU u okviru finansijskog instrumenta za period 2014 - 2020. godine; sastanak sa članovima Odbora za ekonomiju, finansije i evropske integracije Skupštine Republike Makedonije, u okviru Regionalne mreže, 15. novembra 2013. godine; sastanak sa predsednikom Odbora za finansije i budžet i zamenikom predsednika Odbora za privredu Narodne skupštine Republike Srpske, u vezi sa jačanjem međusobne parlamentarne saradnje u okviru Protokola o saradnji Narodne skupštine Republike Srbije i Narodne skupštine Republike Srpske, potpisanog 2007. godine, održan 18. novembra 2013. godine. Odbor je održao sednicu sa Odborom za ekonomiju, finansije i budžet Skupštine Crne Gore, 28. oktobra 2013. godine, na temu „Saradnja odbora sa nezavisnim regulatornim telima u cilju efikasnije kontrole trošenja javnih sredstava“.

**- Odbor za kulturu i informisanje** odnosno predsednica i članovi Odboraodržali su 18. decembra sastanak sa predstavnicima USAID-a. Odbor je održao i sednicu sa Odborom za informisanje Skupštine AP Vojvodine u Novom Sadu na temu: Razmatranje zaključaka Odbora za informisanje Skupštine AP Vojvodine povodom Nacrta zakona o javnim medijskim servisima i ostvarivanje saradnje Odbora za kulturu i informisanje Narodne skupštine i Odbora za informisanje Skupštine AP Vojvodine.

**- Odbor za administrativno-budžetska i mandatno-imunitetska pitanja** odnosno predsednik i članovi Odboraodržali su veći broj sastanaka, među kojima su: sastanak sa članovima Odbora za imunitete, sukob interesa, sankcije i razmatranje mandata Parlamenta Mađarske, 9. maja 2013. godine i sastanak sa predsednikom Administrativne komisije Narodne skupštine Republike Srpske u okviru saradnje Narodne skupštine Republike Srbije i Narodne skupštine Republike Srpska, 18. novembra 2013. godine.

- **Odbor za kontrolu službi bezbednosti**, odnosno predsednica i članovi Odbora su imali niz sastanaka i obavili više razgovora, među kojima su: sastanak sa Janom Luenbergom, šefom Odeljenja za demokratizaciju Misije OEBS u Srbiji, 21. septembra 2012. godine; zajednički sastanak predsednika Odbora za kontrolu službi bezbednosti i predsednika Odbora za odbranu i unutrašnje poslove sa predsedavajućom Zajedničke komisije za odbranu i bezbednost Parlamentarne skupštine Bosne i Hercegovine, 26. septembra 2012. godine; sastanak sa generalnim direktorom Direkcije za proširenje u Evropskoj komisiji, 1. novembra 2012. godine. Sastanku je prisustvovao i Vensan Dežer, šef delegacije Evropske unije u Srbiji; sastanak sa predstavnicima Komiteta SB UN za borbu protiv terorizma, 20. marta 2013. godine; sastanak na inicijativu Delegacije Evropske unije u Srbiji radi prikupljanja neophodnih informacija za pripremu godišnjeg Izveštaja Evropske komisije o napretku Republike Srbije, 2. aprila 2013. godine; sastanak sa Zoranom Vujovićem, ambasadorom Republike Srbije u NATO, 8. aprila 2013. godine; sastanak sa predstavnicima Misije OEBS u Srbiji i Škole nacionalne odbrane Vojne Akademije u vezi sa predlogom za uvođenje kursa o nadzoru nad sektorom bezbednosti za narodne poslanike i zaposlene u Službi Narodne skupštine, 13. septembra 2013. godine; sastanak sa šefom Misije OEBS u Srbiji ambasadorom Peterom Burkhardom, 20. novembra 2013. godine. Povodom deset godina od kada je Vojnobezbednosna agencija pod novim imenom predstavljena javnosti, na svečanosti upriličenoj tim povodom održanoj 26. decembra 2013. godine, direktor Agencije u znak zahvalnosti za podršku i pomoć VBA u izvršavanju složenih i odgovornih zadataka, dodelio je Odboru za kontrolu službi bezbednosti plaketu Vojnobezbednosne agencije.

**- Odbor za zaštitu životne sredine** je imao niz sastanaka i tematskih sednica na kojima su razmatrana pitanja iz delokruga Odbora, kao što su: sednica, na kojoj se razmatralo pitanje zdravstvene ispravnosti rečne ribe (posle velike medijske priče o toj temi, koja je izazvala paniku kod građana); sednica na kojoj su razmatrani primeri dobre prakse upravljanja otpadom u lokalnim samoupravama, na kojoj su prisustvovali predstavnici lokalnih samouprava i velikih regionalnih deponija; dve sednice na kojima je razmatran problem povećane koncentracije čestica PM 10 u vazduhu u Obrenovcu, na kojima su prisustvovali predstavnici lokalne samouprave, velikog zagađivača Termoelektrane „Nikola Tesla“ iz Obrenovca, nadležnog ministarstva i Agencije za zaštitu životne sredine; sednica na kojoj su predstavljene Polazne osnove za uspostavljanje dijaloga između civilnog društva i Ministarstva energetike, razvoja i zaštite životne sredine Vlade Republike Srbije, akta koji je predložilo 58 udruženja građana. Odbor je od nadležnog ministarstva zatražio informaciju o preduzetim aktivnostima, koje su preporučene Zaključkom Odbora, donetim na sednici održanoj 28. juna 2013. godine, u vezi sa podizanjem pepela na jalovištu TE „Nikola Tesla“ u Obrenovcu. Praksa odbora je da prati sprovođenje donetih zaključaka.

U skladu sa Arhuskom konvencijom, koju je Republika Srbija ratifikovala 12. maja 2009. godine, donošenjem Zakona o potvrđivanju Konvencije o dostupnosti informacija, učešću javnosti u donošenju odluka i pravu na pravnu žaštitu u pitanjima životne sredine, u Poslovnik Narodne skupštine uneta je odredba, na osnovu koje Odbor za zaštitu životne sredine može da omogući prisustvo, odnosno učešće predstavnika građana i udruženja građana na sednici Odbora u raspravi o određenim pitanjima iz oblasti zaštite životne sredine. Na osnovu ove odredbe, Odbor je ustanovio stalnu „zelenu stolicu“, na koju na svakoj sednici odbora, uključujući i sednice van sedišta Narodne skupštine, poziva predstavnike nevladinih organizacija, prema temi koja se na određenoj sednici razmatra. Odbor obeležava svaki važan datum, koji se odnosi na zaštitu životne sredine i 2013. godine je dao podršku akciji „Sat za našu planetu“, u kojoj su sat vremena simbolično ugašena svetla u Narodnoj skupštini. 22. aprila 2013. godine održan je Okrugli sto povodom Dana planete Zemlje, na temu „Uticaj javnosti na donošenje zakona“, u organizaciji Odbora za zaštitu životne sredine i Zelene poslaničke grupe, uz podršku Centra modernih veština, Beogradskog fonda za političku izuzetnost, Zelene inicijative i „The Balkan Trust for Democrasy“. Odbor ima saradnju sa Misijom OEBS-a u Republici Srbiji, UNDP-om, Evropskim pokretom u Srbiji i sa mrežom arhus centara u Republici Srbiji.

**- Odbor za prava deteta**,odnosno predsednik i članovi Odbora su posetili OŠ „Milan Petrović“ u Novom Sadu, u okviru obeležavanja Svetskog dana deteta, 20. novembra 2012. godine; predsednik Odbora je u cilju realizacije Ugovora o donaciji koji je Narodna skupština potpisala sa preduzećem „NovaTel” d.o.o. iz Beograda, 21. decembra 2012. godine posetio OŠ „Anton Skala“ iz Beograda i predao dva računara i dva štampača. Predstavnici odbora prisustvovali su i sledećim događajima: manifestaciji u organizaciji Narodne skupštine i „Deca Palilule“, 12. oktobra 2013. godine, na temu „Kreda crta maštom“; konferenciji „Mesto za mene – deca na hraniteljstvu u Srbiji”, 27. decembra 2013. godine, na temu Učešće na konferenciji „Mesto za mene – deca na hraniteljstvu u Srbiji”; sastanku sa Delegacijom Evropskog parlamenta - Potkomitet za ljudska prava DROI, 29. oktobra 2013. Članovi Odbora su posetili i Gimnaziju „Uroš Predić“, 5. oktobra 2013. godine, u Pančevu – povodom beležavanja 150 godina Gimnazije i praćenja sprovođenja inkluzivnog obrazovanja i PU „Dečja radost“ u Pančevu. Tom prilikom predstavljen je program rada sa decom sa smetnjama u razvoju, koja su uključena u redovne grupe u vrtiću od strane predstavnika PU „Dečja radost“ i Udruženja „Veliki Mali“.

- **Odbor za poljoprivredu, šumarstvo** **i vodoprivredu** je uspostavio saradnju sa Ministarstvom poljoprivrede, šumarstva i vodoprivrede (Republičkom direkcijom za vode, Upravom za šume, Upravom za poljoprivredno zemljište, Upravom za zaštitu bilja, Upravom za veterinu, Direkcijom za nacionalne referentne laboratorije, Upravom za agrarna plaćanja), Ministarstvom spoljne i unutrašnje trgovine i telekomunikacija, Ministarstvom finansija, Ministarstvom privrede, Ministarstvom unutrašnjih poslova (Sektor za vanredne situacije), Kancelarijom za evropske integracije Vlade Republike Srbije, Republičkom direkcijom za robne rezerve i Privrednom komorom Srbije. U 2013. godini Odbor je imao saradnju sa sledećim organizacijama civilnog društva: Evropski pokret u Srbiji, Savez poljoprivrednih inženjera i tehničara Srbije, Udruženje malinara „Srpska malina“, Savez pčelarskih organizacija Srbije, Savet stranih investitora i Alijansa za zajedničko dobro. Odbor je imao saradnju sa predstavnicima duvanske industrije (British American Tobacoo, Japan Tobacco International, Monus, Philip Morris International) i sa Veletržnicom Beograd d.o.o. Odbor je tokom 2013. godine imao i saradnju sa UNDP-om i USAID-om.

- **Odbor za prostorno planiranje, saobraćaj, infrastrukturu i telekomunikacije** je uspostavio saradnju sa: Ministarstvom saobraćaja, Ministarstvom građevinarstva i urbanizma; Ministarstvom prirodnih resursa, rudarstva i prostornog planiranja; Ministarstvom spoljne i unutrašnje trgovine i telekomunikacija; Republičkom agencijom za elektronske komunikacije; Republičkom agencijom za poštanske usluge; Republičkom agencijom za prostorno planiranje; Republičkim geodetskim zavodom; Ministarsvom poljoprivrede, šumarstva i vodoprivrede; Ministarstvom energetike, razvoja i zaštite životne sredine; Ministarstvom kulture i informisanja; Ministarstvom prosvete, nauke i tehnološkog razvoja; Ministarstvom privrede; Republičkom Radiodifuznom agencijom; Direkcijom za vodne puteve „Plovput“; JP „Srbija vode“; Udruženjem kapetana unutrašnje plovidbe; Koordinacionim timom asocijacije Rotary klubova Makedonije i Srbije za javno zastupanje ideje plovnog puta Dunav - Morava - Vardar – Egej; Institutom za arhitekturu i urbanizam Srbije – IAUS; Stalnom konferencijom gradova i opština; Saobraćajnim Institutom CIP; „Energoprojektom“ holding; Geografskim fakultetom Univerziteta u Beogradu; Saobraćajnim fakultetom Univerziteta u Beogradu; Institutom za vodoprivredu „Jaroslav Černi“;Ekološkim pokretom Opštine Lazarevac, JP PTT saobraćaja Srbija, Telekomom Srbija a.d., Telenorom d.o.o. VIP mobile d.o.o., ICOM d.o.o., EDB Srbije, JP Železnice.

**VIII**

**8.1. Odbor za evropske integracije** razmatra predloge zakona i drugih opštih akata sa stanovišta njihove usklađenosti sa propisima Evropske unije (EU); razmatra planove, programe, izveštaje i druge akte izvršne vlasti iz oblasti pridruživanja EU. Pored toga, Odbor održava i razvija bilateralnu i multilateralnu saradnju sa institucijama EU, parlamentarnim odborima država članica EU i sa državama u regionu Jugoistočne Evrope.

Stručnu podršku članovima iz delokruga Odbora pružaju zaposleni u **Odeljenju za evropske integracije**, koji su, između ostalog, za narodne poslanike – podnosioce predloga zakona izradili **25 izjava, odnosno tabela o usklađenosti** tih predloga zakona sa propisima EU.

U okviru saradnje sa Evropskim parlamentom, drugim institucijama EU i bilateralne saradnje sa parlamentima zemalja članica EU, Odbor je imao niz aktivnosti, među kojima su:sastanak sa Delegacijom Specijalnog odbora Evropskog parlamenta za organizovani kriminal, korupciju i pranje novca (KRIM), 16. jula 2012. godine; razgovor sa izvestiocem Evropskog parlamenta Jelkom Kacinom, koji je u Srbiji boravio od 27. do 29. avgusta 2012. godine; organizovao održavanje Šestog interparlamentarnog sastanka Evropski parlament – Narodna skupština Republike Srbije 27. i 28. septembra 2012. godine i tom prilikom razgovarano je sa Delegacijom Evropskog parlamenta za odnose sa Albanijom, Bosnom i Hercegovinom, Srbijom, Crnom Gorom i Kosovom o temama od značaja za proces evropske integracije Republike Srbije, kao što su borba protiv korupcije, ekonomska situacija, odnosi između Beograda i Prištine, regionalna saradnja i pretpristupni fondovi EU (IPA fondovi); učešće članova Odbora na 49. Konferenciji odbora za evropske poslove zemalja članica EU, 23-25. juna 2013. godine, u Dablinu; učešće predsednice Odbora na sastanku predsedavajućih Konferencije odbora za evropske poslove zemalja članica EU (COSAC), 27-29. januara 2013. godine, u Dablinu; učešće predsednice i članova Odbora na Sedmom interparlamentarnom sastanku EP-NSRS, 18-19. marta 2013. godine u Briselu; sastanak sa članovima Odbora za budžet Evropskog parlamenta, 3. aprila 2013. godine; sastanak sa delegacijom Evropskog ekonomskog i socijalnog komiteta, 10. aprila 2013. godine, u Beogradu; sastanak sa članovima Odbora za evropske poslove parlamenata Francuske i Nemačke, 11. aprila 2013. godine, u Beogradu; sastanak sa delegacijom Odbora za evropske poslove Parlamenta Danske, 25. septembra 2013. godine u Beogradu; učešće predsednice i članova Odbora na 50. konferenciji Odbora za evropske poslove zemalja članica EU, 27-30. oktobra 2013. godine, u Viljnusu; sastanak sa delegacijom Komiteta za ljudska prava Evropskog parlamenta, 29. oktobra 2013. godine, u Beogradu; sastanak sa delegacijom Komiteta za životnu sredinu Evropskog parlamenta, 29. oktobra 2013. godine, u Beogradu; sastanak sa delegacijom Odbora za evropske poslove Senata Francuske, 5. novembra 2013. godine, u Beogradu.

Članovi Odbora su takođe učestvovali na većem broju konferencija i sastanaka regionalnog karaktera, kao što je učešće na sastancima radne grupe Parlamentarne dimenzije Procesa saradnje u Jugoistočnoj Evropi (PD PSJIE) i učešće na Sedmoj i Osmoj Konferenciji odbora za evropske integracije/poslove parlamenata zemalja koje učestvuju u procesu stabilizacije i pridruživanja (KOSAP).

Odboru je na sednici, održanoj 17. oktobra 2013. godine, šef Delegacije Evropske unije u Srbiji, ambasador Majkl Davenport predstavio Izveštaj Evropske komisije o napretku Srbije za 2013. godinu.

**8.2. Parlamentarni odbor za stabilizaciju i pridruživanje je** održao Prvi sastanak u Beogradu 15. novembra 2013. godine, na kome su usvojeni Poslovnik Parlamentarnog odbora i zajednička Deklaracija i Preporuke, koje su u skladu sa članom 7. Poslovnika Parlamentarnog odbora i članom 125. Sporazuma o stabilizaciji i pridrživanju, upućene Savetu za stabilizaciju i pridruživanje, kao i institucijama Srbije i Evropske unije. Ovo radno telo, sastavljeno od 15 poslanika Narodne skupštine i 15 poslanika Evropskog parlamenta, sastaje se najmanje dva puta godišnje.

**8.3.** U Narodnoj skupštini je 1. januara 2013. godine, u saradnji sa Parlamentom Grčke, počela realizacija ***Twinning* projekta** „Jačanje kapaciteta Narodne skupštine Republike Srbije u procesu evropskih integracija“, u trajanju od 18 meseci.

Projekat ima za cilj unapređenje saradnje Narodne skupštine i Vlade, posebno u domenu usklađivanja zakonodavstva sa pravnim tekovinama EU, jačanje administrativnih kapaciteta i povećanje nivoa profesionalizma, unapređenje kontrolne funkcije Narodne skupštine, kao i efektivniju saradnju sa predstavnicima medija i civilnog društva. Svrha projekta je jačanje administrativnih kapaciteta Narodne skupštine, što doprinosi boljem sprovođenju reformi i prenošenju dobrih evropskih praksi u institucionalni i pravni okvir Republike Srbije. Sprovođenje projektnih aktivnosti se prati kvartalno (tromesečno).

Projekat ima pet komponenti:

1. Jačanje saradnje Narodne skupštine i Vlade u zakonodavnom procesu;

2. Unapređenje rada Narodne skupštine u procesu donošenja zakona, posebno u domenu harmonizacije nacionalnih propisa sa pravnim tekovinama EU;

3. Unapređenje organizacione strukture, internih pravila i rada u Narodnoj skupštini i povećanje nivoa profesionalizma u Narodnoj skupštini;

4. Unapređenje kontrolne uloge Narodne skupštine, i odgovarajuće saradnje sa Vladom i nezavisnim regulatornim telima;

5. Povećanje transparentnosti rada Narodne skupštine i učešće civilnog društva u parlamentarnim aktivnostima i procesu odlučivanja.

**IX**

**Odbor za spoljne poslove** je razmotrio i usvojio **189 izveštaja** o realizovanim međunarodnim parlamentarnim posetama i o učešću predstavnika Narodne skupštine u radu međunarodnih organizacija i parlamentarnih foruma (uključujući i izveštaje o učešću u radu međunarodnih parlamentarnih institucija).

Odbor je obavio **22 razgovora** sa novoimenovanim ambasadorima Republike Srbije pre njihovog odlaska na diplomatsku dužnost.

Odbor je razmatrao i sve inicijative **(ukupno 113)** za parlamentarne posete koje su upućivane Narodnoj skupštini i, u okviru svoje nadležnosti, donosio odgovarajuće odluke.

Odbor je obrazovao **71 poslaničku grupu prijateljstva** izborom predsednika i članova.

U navedenom periodu predsednik ili članovi Odbora imali su **sedam poseta** inostranstvu.

Na poziv Odbora u zvaničnoj poseti Republici Srbiji boravile su dve delegacije: delegacija Komiteta za međunarodne poslove Državne dume Federalne skupštine Ruske Federacije, od 26 do 29. novembra 2012. godine i delegacija Odbora za spoljnu politiku Parlamenta Danske, 18. marta 2013. godine.

Predsednik Odbora i/ili članovi Odbora imali su **19 razgovora** sa stranim parlamentarnim delegacijama ili parlamentarcima: delegacijom Norveške u Parlamentarnoj skupštini Saveta Evrope, poslanicima Evropskog parlamenta, delegacijom Odbora za civilnu dimenziju bezbednosti PS NATO, delegacijom grupe za bilateralnu saradnju Narodnog predstavničkog veća Republike Indonezije, delegacijom parlamenta Švedske i delegacijom Komiteta za međunarodne poslove Državne dume Federalne skupštine Ruske Federacije, sa delegacijom Odbora za evropske poslove Parlamenta Estonije, sa delegacijom Odbora za evropske poslove Parlamenta Finske, sa delegacijom Pododbora za partnerstva Političkog odbora PS NATO, sa delegacijom Parlamenta Australije, sa delegacijom Odbora za spoljnu politiku Parlamenta Danske, sa predsednikom PSSE Žan Klod Minjonom, sa delegacijom PGP sa Srbijom u Parlamentu Velike Britanije, sa predsednikom Parlamenta Slovenije, sa parlamentarnom delegacijom Kanade koju je predvodio predsednik Senata Noel Kinsela, sa predsednicom Gornjeg doma Parlamenta Velike Britanije Baronesom D`Souza, sa parlamentarnom delegacijom Narodne Demokratske Republike Laos, sa poslanicom Parlamenta Grčke Renom Dorou.

Odbor je 4. jula 2013. godine bio domaćin Trećeg sastanka predstavnika odbora za spoljne poslove Srbije, Hrvatske, Bosne i Hercegovine i Crne Gore.

Predsednik Odbora i/ili članovi Odbora imali su četiri razgovora sa predstavnicima stranih država i međunarodnih organizacija i drugim međunarodnim partnerima.

**X**

Odbori Narodne skupštine imali su veći broj **međunarodnih aktivnosti** koje se odnose na učešće predsednika i članova odbora na međunarodnim konferencijama i sastancima sa predstavnicima parlamenata drugih država i međunarodnih organizacija.

**- Odbor za ustavna pitanja i zakonodavstvo**, počevši od Prve međunarodne konferencije zakonodavnih, odnosno odbora za pravna pitanja, koja je održana u Beogradu, 17. i 18. februara 2013. godine učestvuje u organizaciji i koopredsedava sa Odborom za pravna pitanja nemačkog Bundestaga međunarodnim konferencijama odbora za pravna pitanja. U periodu na koji se odnosi ovaj izveštaj održane su: Druga međunarodna konferencija odbora za pravna pitanja, 3. oktobra 2012. godine, u Donauešingenu, Savezna Republika Nemačka, na temu „Odnos nacionalnog i evropskog zakonodavstva“; Treća međunarodna konferencija odbora za pravna pitanja 30. juna 2013. godine, u Berlinu, Savezna Republika Nemačka, na temu „Zakonodavni postupak – uloga i zadaci učesnika“; Međunarodna konferencija: “Uloga parlamenta u procesu evropskih integracija: Ustavne i zakonodavne promjene“, Sarajevo, Bosna i Hercegovina, 29. i 30. oktobar 2012. godine. Delegacija Odbora je učestvovala i na Međunarodnoj konferenciji za regulatornu reformu, koja je održana u Berlinu, Savezna Republika Nemačka, 31. januara i 1. februara 2013. godine.

**- Odbor za odbranu i unutrašnje poslove**,odnosno delegacija Odbora učestvovala je na više međunarodnih konferencija i sastanaka, među kojima su: Interparlamentarna konferencija za Zajedničku spoljnu i bezbednosnu politiku i Zajedničku bezbednosnu i odbrambenu politiku Evropske unije, 9. i 10. septembra 2012. godine, u Pafosu, na Kipru; Konferencija „Decenija operacija podrške miru: jugoistočna Evropa – od korisnika do proizvođača bezbednosti“, 16. i 17. oktobra 2012. godine u Rakitiju, Republika Hrvatska, u organizaciji Centra za bezbednosnu saradnju RACVIAC; Seminar „Borba protiv korupcije, organizovanog kriminala i pranja novca“, u Evropskom parlamentu, u Briselu, 4. i 5. marta 2013. godine; Interparlamentarna konferencija za Zajedničku spoljnu i bezbednosnu politiku i Zajedničku bezbednosnu i odbrambenu politiku Evropske unije, od 4. do 6. septembra 2013. godine, u Viljnusu, Litvanija.

**- Odbor za pravosuđe, državnu upravu i lokalnu samoupravu**, odnosnopredsednik i članovi Odboraimali su niz međunarodnih aktivnosti, među kojima su: sastanak sa delegacijom Parlamenta Kraljevine Švedske, 19. novembra 2012. godine; sastanak sa delegacijom grupe eksperata Saveta Evrope za borbu protiv trgovine ljudima (GRETA), 15. aprila 2013. godine; sastanak sa Janom Roblek, izvestiocem Svetskog udruženja sudija, na temu reforme pravosuđa, 4. septembra 2013. godine; sastanak sa predsednicima odbora za državnu upravu i lokalnu samoupravu i predsednicima odbora za zaštitu životne sredine parlamenata članica EU u Viljnusu, 24. i 25. novembra 2013. godine, sastanak članova Odbora sa delegacijom Monitoring komiteta Parlamentarne skupštine Saveta Evrope, 26. novembra 2013. godine; Regionalna konferencija „Ohridska inicijativa – jačanje 1325 zajednice u regionu“ koju je realizovao Beogradski fond za političku izuzetnost, uz podršku UN WOMEN, 11-12. maja 2013. godine na Ohridu; Regionalna konferencija: Populacioni prioriteti za 21. vek, koja je održana u Ujedinjenim nacijama 1-2. jula 2013. godine u Ženevi, u organizaciji Populacionog fonda Ujedinjenih nacija (UNFPA) i Ekonomske komisije UN za Evropu (UNECE); 55. zasedanje Komiteta za eliminaciju diskriminacije žena, radi predstavljanja Drugog i trećeg periodičnog izveštaja o primeni Konvencije UN o eliminisanju svih oblika diskriminacije žena, 18. jula 2013. godine, u Ženevi.

**- Odbor za dijasporu i Srbe u regionu**,odnosnopredsednik i članovi Odboraimali su niz međunarodnih aktivnosti, među kojima su: sastanak sa delegacijom parlamenta Republike Rumunije, 4. oktobra 2012. godine; poseta Republici Makedoniji, na poziv Demokratske partije Srba u Makedoniji, radi prisustva Svečanoj akademiji, kojom je obeležen Sveti Sava, nacionalni i državni praznik Srba u ovoj državi i razgovarali sa predstavnicima srpskog naroda, 27. i 28. januara 2013. godine; poseta Vukovaru, na poziv Zajedničkog vijeća opština-Vukovar iz Vukovara, Hrvatska 22. novembra 2013. godine radi upoznavanja sa aktuelnom situacijom u gradu, statusom i problemima srpske zajednice.

- **Odbor za obrazovanje, nauku, tehnološki razvoj i informatičko društvo**, odnosnopredsednik i članovi Odboraimali su niz međunarodnih aktivnosti, među kojima su: sastanak sa predsednikom Odbora za obrazovanje, nauku i kulturu i predsednikom Odbora za razvoj informatičkog društva, na poziv predsednika Seimasa Republike Litvanije, 26. i 27. septembra 2013. godine u Seimasu Republike Litvanije u Viljnusu; delegacija Odbora, zajedno sa predstavnikom Odbora za evropske integracije, učestvovala je na parlamentarnom seminaru „Omladina i obrazovanje na Zapadnom Balkanu“, 6. i 7. novembra 2013. godine u Evropskom parlamentu u Briselu; sastanak sa predsednicom Odbora za obrazovanje, nauku, kulturu i informisanje Narodne skupštine Republike Srpske 18. novembra 2013. godine; sednica Odbora sa Odborom za obrazovanje, nauku, kulturu i informisanje Narodne skupštine Republike Srpske, 11. januara 2014. godine u Narodnoj skupštini.

- **Odbor za kulturu i informisanje**, odnosnopredsednik i članovi Odboraimali su niz međunarodnih aktivnosti, među kojima su: sednica Odbora sa Podkomitetom za medije i informaciono društvo Parlamentarne skupštine Saveta Evrope na temu: Zaštita medijskih sloboda u Evropi i prioriteti politike audiovizuelnih medija u Evropi, 6. novembra 2013. godine; na sednici Odbora od 27. marta 2013. godine uspostavljena je saradnja sa Odborom za kulturu, umetnost i medije Senata Parlamenta Republike Rumunije;prisustvo Seminaru o ulozi nacionalnih parlamenata u obezbeđivanju javnog radiodifuznog servisa u zemljama članicama Saveta Evrope, u organizaciji Parlamentarne skupštine Saveta Evrope, 15. oktobra 2012. u Zagrebu; prisustvo na godišnjem samitu Globalnog foruma parlamentarki, održanom u Briselu, u Evropskom parlamentu od 27. do 29. novembra 2013. godine; sastanak sa predstavnicima USAID-a, u skladu sa planiranim aktivnostima USAID Projekta odgovorna vlast (JRGA) i Projekta za bolje uslove poslovanja (BEP), 18. decembra 2013. godne.

- **Odbor za poljoprivredu, šumarstvo i vodoprivredu** je održao sastanak sa delegacijom Parlamenta Demokratske Republike Kongo, 8. marta 2013. godine i sastanak sa delegacijom Odbora za životnu sredinu, javno zdravlje i bezbednost hrane Evropskog parlamenta, 29. oktobra 2013. godine.

- **Odbor za finansije, republički budžet i kontrolu trošenja javnih sredstava**, odnosnopredsednik i članovi Odboraimali su niz međunarodnih aktivnosti, među kojima su: Studijsko putovanje u Vašington, SAD na temu „Transparentnost, efikasnost i odgovornost u javnoj potrošnji: Uloga nezavisnih institucija, izvršne i zakonodavne vlasti u budžetskom procesu SAD“, 6-13. jula 2013. godine; Konferencija Regionalne mreže parlamentarnih odbora za ekonomiju, finansije i evropske integracije zemalja Zapadnog Balkana, na temu „Politika konkurencije“, 1-2 juna 2013. godine u Bečićima, Crna Gora; Druga konferencija Regionalne mreže parlamentarnih odbora za finansije, ekonomiju i evropske integracije zemalja Zapadnog Balkana, 26.-28. oktobra 2012. godine, u Miločeru, Crna Gora; Regionalna konferencija parlamentarnih Odbora za ekonomiju, finansije i evropske integracije zemalja Zapadnog Balkana, na temu ,,Parlamentarni nadzor IPA fondova“, 29-30 novembra 2013. godine u Skoplju, Makedonija; sastanak poslanika Narodne skupštine Republike Srpske i Narodne skupštine Republike Srbije na temu: „Energetske investicije kao preduslov za regionalni razvoj na Zapadnom Balkanu, 22- 24 decembra 2013. godine, na Jahorini, BiH; studijska poseta parlamentu Slovenije, na temu „Jačanje nadzorne uloge i javnosti u radu Narodne skupštine“, 11-14 novembra 2013. godine, u Ljubljani; studijska poseta Parlamentu Poljske i Kancelariji za javne nabavke, oktobar 2012. godine, Varšava, Poljska; sastank predsednika odbora za finansije parlamenata EU, 24-25 februara 2013. godine u Dablinu, Irska; Parlamentarni seminar na temu „Ekonomska kriza i njen uticaj na politike EU i zemlje proširenja“, u organizaciji Evropskog parlamenta, 25- 26. novembra 2013. godine u Briselu, Belgija; učešće na parlamentarnom forumu na temu „Jačanje nadzorne uloge parlamenta u sektoru odbrane i bezbednosti“, 1- 3. decembra 2013. godine, u Budvi, Crna Gora.

- **Odbor za Kosovo i Metohiju** odnosno predsednik i članovi Odbora imali su niz međunarodnih aktivnosti, među kojima su: sastanak sa ambasadorom Belorusije u Republici Srbiji, 6. marta 2013. godine; sastanak sa ambasadorom Kraljevine Holandije u Republici Srbiji, 14. marta 2013. godine; sastanak sa delegacijom Parlamentarne skupštine NATO-a, 27. maja 2013. godine; sastanak sa delegacijom Grupe prijateljstva sa zemljama zapadnog Balkana Francuskog Senata, 17. septembra 2013. godine.

**- Odbor za administrativno-budžetska i mandatno-imunitetska pitanja**, odnosno predsednik i članovi Odbora imali su niz međunarodnih aktivnosti, među kojima su: prisustvo Svetskoj konferenciji o e-parlamentu u organizaciji Interparlamentarne unije (IPU) i Svetskog centra za informatičko-komunikacione tehnologije u parlamentima, 13-15 septembra 2012 u Rimu, Italija; studijska poseta Parlamentu Kraljevine Švedske, na poziv i u organizaciji Misije OEBS-a, 30- 31 maja 2013. godine; studijska poseta grčkom parlametu u okviru Tvining projekta “Jačanje kapaciteta Narodne skupštine u procesu evropskih integracija” koji Narodna skupština realizuje sa Parlamentom Grčke, 4-6 novembra 2013. godine; sastanak sa članovima Odbora za imunitete, sukob interesa, sankcije i razmatranje mandata Parlamenta Mađarske, 9. maj 2013. godine; sastanak sa predsednikom Administrativne komisije Narodne skupštine Republike Srpske u okviru saradnje Narodne skupštine Republike Srbije i Narodne skupštine Republike Srpska, 18. novembar 2013. godine.

- **Odbor za privredu, regionalni razvoj, trgovinu, turizam i energetiku**,odnosno predsednik i članovi Odbora imali su niz međunarodnih aktivnosti, među kojima su: sastanak sa ambasadorom Islamske Republike Iran, 16. oktobra 2012. godine; razgovor sa Grupom za bilateralnu saradnju Narodnog predstavničkog veća Republike Indonezije, 5. novembra 2012. godine; sastanak sa, ekspertom iz Ideas Centra iz Ženeve, u vezi pristupanja Srbije Svetskoj trgovinskoj organizaciji, 23. januara 2013. godine; učešće na regionalnom seminaru „Prevazilaženje izazova nadzorne uloge skupštinskih odbora“ u Bečićima, Crna Gora, od 24. do 26. aprila 2013. godine, u organizaciji Nacionalnog Demokratskog Instituta; učešće na Prvom sastanku članova parlamenata država potpisnica Ugovora o osnivanju Energetske zajednice Jugoistočne Evrope, u Sekretarijatu Energetske zajednice u Beču, Austrija, 4. jula 2013. godine, u organizaciji Regionalnog saveta za saradnju; razgovor sa delegacijom Senata Kanade, 10. septembra 2013. godine; razgovor sa delegacijom Narodne skupštine Republike Srpske, 18. novembra 2013. godine.

- **Odbor za kontrolu službi bezbednosti**, odnosno predsednik i članovi Odbora imali su niz međunarodnih aktivnosti, među kojima su: Konferencija „Sistemi zaštite tajnih podataka u Srbiji, Sloveniji, Crnoj Gori i Bosni i Hercegovini“ 11. oktobra 2012. godine u Beogradu, u organizaciji Kancelarije Saveta za nacionalnu bezbednost i zaštitu tajnih podataka i Odeljenja za demokratizaciju Misije OEBS u Srbiji; Međunarodna konferencija „Povezivanje nadležnih za nadzor – procenjivanje i osnaživanje nadzora obaveštajnih službi u zemljama zapadnog Balkana“, Ljubljana, 5. – 6. decembar 2012. godine, u organizaciji Ženevskog centra za demokratsku kontrolu oružanih snaga (DCAF); učešće na Međunarodnom parlamentarnom forumu „Savremeni parlamentarizam i budućnost demokratije“, u Moskvi, 10. decembra 2012. godine; sastanak sa predstavnicima Komiteta SB UN za borbu protiv terorizma i Vilijam S. Infanteom, stalnim koordinatorom Ujedinjenih nacija u Srbiji, 20. marta 2013. godine; Prvi neformalni sastanak zemalja Jugo-istočne Evrope (JIE), Split - Republika Hrvatska, 24. do 25. septembar 2013. godine; studijska poseta Švajcarskoj Konfederaciji u organizaciji Misije OEBS u Srbiji i Ženevskog centra za demokratsku kontrolu oružanih snaga (DCAF), od 21. do 24. oktobra 2013. godine; učešće na 15. Cetinjskom parlamentarnom forumu, od 1. do 3. decembra 2013. godine, Crna Gora, Budva.

- **Odbor za zdravlje i porodicu**, odnosno predsednik i članovi Odbora imali su niz međunarodnih aktivnosti, među kojima su: sastanak sa delegacijom Odbora za zdravlje Parlamenta Republike Češke, 8. aprila 2013. godine; zajednički sastanak sa članovima Odbora za odbranu i unutrašnje poslove, Odbora za pravosuđe, državnu upravu i lokalnu samoupravu, Odbora za ljudska i manjinska prava i ravnopravnost polova, Odbora za zdravlje i porodicu i Odbora za prava deteta sa delegacijom Grupe eksperata za suzbijanje trgovine ljudima ( GRETA), 15. aprila 2013. godine; sastanak sa delegacijom Odbora za životnu sredinu, javno zdravlje i bezbednost hrane Evropskog parlamenta, 29. oktobar 2013. godine.

- **Odbor za rad, socijalna pitanja, društvenu uključenost i smanjenje siromaštva**, odnosno predsednik i članovi Odbora imali su niz međunarodnih aktivnosti, među kojima su: Konferencija predsednika odbora za socijalna pitanja, na Kipru, 16-18. decembra 2012. godine; Konferencija predsednika odbora za socijalna pitanja, u Dablinu, Irska, aprila 2013. godine; Konferencija predsednika odbora za socijalna pitanja, u Viljnusu, Litvanija, 10-11. novembra 2013. godine; razgovor sa delegacijom Saveta Evrope na temu Prezentacije Evropske socijalne povelje i mehanizma kolektivne žalbe i o razlozima za ratifikovanje Protokola o sistemu kolektivnih žalbi, 6. novembra 2012. godine; razgovor sa Laslom Andorom, komesarom EK za zapošljavanje, socijalna pitanja i inkluziju, na zahtev Delegacije EU u Srbiji, 26. septembra 2013. godine; razgovor sa Delegacijom Evropskog parlamenta, 29. oktobra 2013. godine.

- **Odbor za ljudska i manjinska prava i ravnopravnost polova**, odnosno predsednik i članovi Odbora su imali niz bilateralnih sastanaka u Narodnoj skupštini i to: 4. oktobra 2012. godine, sastanak sa delegacijom Parlamenta Republike Rumunije; 19. novembra 2012. godine, sastanak sa delegacijom Parlamenta Švedske; 4. decembra 2012. godine, sastanak sa gđom June Zeitlin, predstavnicom predsedavajućeg OEBS za pitanja rodne ravnopravnosti; 9. aprila 2013. godine, sastanak sa delegacijom Parlamenta Nemačke, 15. aprila 2013. godine, sastanak sa delegacijom Grupe eksperata Saveta Evrope za borbu protiv trgovine ljudima (GRETA); 30. maja 2013. godine, sastanak sa delegacijom Savetodavnog komiteta Okvirne konvenicije za zaštitu nacionalnih manjina Saveta Evrope; 27. septembra 2013. godine, sastanak sa delegacijom Odbora za nacionalno jedinstvo Parlamenta Mađarske; 29. oktobra 2013. godine, sastanak sa delegacijom Potkomiteta za ljudska prava Evropskog parlamenta; 26. novembra 2013. godine, sastanak sa delegacijom Monitoring komiteta Parlamentarne skupštine Saveta Evrope; 12. decembra 2013. godine, sastanak sa izvestiocem Komiteta za jednakost i nediskriminaciju Parlamentarne skupštine Saveta Evrope Ferenc Kalmarom. Predsednik i članovi Odbora su prisustvovali na više međunarodnih konferencija i seminara, među kojima su: Međunarodna parlamentarna konferencija o rodu i politici, u organizaciji IPU, 6-8. novembra 2012. godine, London; Parlamentarni seminar u organizaciji Evropskog parlamenta «Zaštita ljudskih prava i stanje prava žena i dece», 14. i 15. novembra 2012. godine, Brisel; Konferencija Parlamentarne Skupštine Saveta Evrope „Ljudska prava i spoljna politika“, 13. i 14. decembra 2012. godine, Torino; regionalna konferencija „Ohridska inicijativa – jačanje 1325 zajednice u regionu“ koju je realizovao Beogradski fond za političku izuzetnost, uz podršku UN WOMEN, 11-12. maja 2013. godine, Ohrid; regionalna konferencija: Populacioni prioriteti za 21. vek, u Ujedinjenim nacijama, u organizaciji Populacionog fonda Ujedinjenih nacija (UNFPA) i Ekonomske komisije UN za Evropu (UNECE), 1-2. jula 2013. godine, Ženeva; 55. zasedanju Komiteta za eliminaciju diskriminacije žena, radi predstavljanja Drugog i trećeg periodičnog izveštaja o primeni Konvencije UN o eliminisanju svih oblika diskriminacije žena, 18. jula 2013. godine, Ženeva.

- **Odbor za zaštitu životne sredine**, odnosno predsednik i članovi Odbora imali su niz međunarodnih aktivnosti, među kojima su: sastanak predsednika odbora za zaštitu životne sredine i energetike, , u okviru parlamentarne dimenzije irskog predsedavanja Savetom Evropske unije, 12-13. maja 2013. godine u Dablinu, Irska; sastanak predsednika odbora za zaštitu životne sredine i odbora za državnu upravu i lokalne vlasti, u okviru parlamentarne dimenzije litvanskog predsedavanja Savetom Evropske unije, 24-25. novembra 2013. godine u Viljnusu, Litvanija; sastanak sa Katlin Sili, predsednicom Odbora za zaštitu životne sredine Mađarskog parlamenta; sastanak sa Delegacijom Odbora za životnu sredinu, javno zdravlje i bezbednost hrane Evropskog parlamenta (ENVI), 29. oktobra 2013. godine.

- **Odbor za prava deteta**, odnosno delegacija Odbora prisustvovala je Konferenciji na temu „Visoka konferencija o pravdi za decu u Evropi i centralnoj Aziji“ u organizaciji Evropske komisije i Regionalne kancelarije UNICEF-a za srednju i istočnu Evropu (SEI) i zajednicu nezavisnih država (ZND), 27. i 28. juna 2013. godine u Briselu.

**XI**

Zaposleni u Sektoru za zakonodavstvo aktivno su učestvovali u aktivnostima sledećih **radnih grupa i komisija**:

- Radne grupe za izradu Izveštaja o radu Službe Narodne skupštine za period od 11. juna 2008. godine do 29. februara 2012. godine;

- Radne grupe za izradu Plana integriteta Službe Narodne skupštine;

- Radne grupe za izradu predloga kodeksa ponašanja narodnih poslanika;

- Radne grupe za sačinjavanje izveštaja o ispunjenosti obaveza iz Akcionog plana za primenu Strategije za borbu protiv korupcije za 2011. godinu;

- Radne grupe za izradu brošure „Put zakona“;

- Radne grupe za izradu brošure ‘’Kontrolna funkcija Narodne skupštine’’;

- Radne grupe za izradu brošure o javnom slušanju;

- Radne grupe za izradu brošure“Jedinstvena metodološka pravila za izradu propisa“;

- Radne grupe za izradu brošure na temu: „Delokrug rada Sektora za zakonodavstvo“;

- Radne grupe za izradu predloga akta o rasporedu sedenja narodnih poslanika i drugih lica u sali za sednice Narodne skupštine;

- Radne grupe za izradu predloga odluke o postupanju sa tajnim podacima;

- Radne grupe za izradu uputstva o kancelarijskom i elektronskom kancelarijskom poslovanju u Narodnoj skupštini;

- Radne grupe za izradu predloga uputstva o kancelarijskom poslovanju sa tajnim podacima;

- Radne grupe za obezbeđivanje uslova za primenu opštih mera zaštite tajnih podataka;

- Radne grupe za izradu predloga uputstva o uništavanju tajnih podataka u Narodnoj skupštini;

- Radne grupe za izradu uputstva za postupanje u vezi sa inicijativama, peticijama, predstavkama i predlozima upućenim Narodnoj skupštini;

- Radne grupe za praćenje primene procedura rada Narodne skupštine i njenih radnih tela u sistemu e-parlamenta sa Poslovnikom Narodne skupštine;

- Koordinacione radne grupe Agencije za borbu protiv korupcije za unapređenje normativnog okvira u prosveti;

- Radne grupe za izradu uputstva o postupku upućivanja na službeno putovanje;

- Radne grupe za izradu uputstva za analizu predloga zakona i drugih opštih akata koje donosi Narodna skupština za potrebe rada Odeljenja za poslove poslaničkih grupa;

- Uređivačkog odbora Informativnog biltena za zaposlene u Službi Narodne skupštine;

- Uređivačkog odbora Informativnog biltena Narodne skupštine „Kvorum“-a.

- Žalbene komisije Narodne skupštine;

- Stambene komisije;

- Disciplinske komisije;

- Žalbene komisije Državne revizorske institucije.

**XII**

**Biblioteka Narodne skupštine**

Tokom trajanja IX saziva Narodne skupštine, Biblioteka Narodne skupštine je ostvarila značajne rezultate pružajući bibliotečke i referalno-informatičke usluge:

- Bibliotekari su odgovorili na 1274 različita upita (publikacije u fondu Biblioteke, informacije na osnovu zapisnika održanih sednica Narodne skupštine, informacije u vezi sa pozitivnim zakonodavstvom Republike Srbije i predlozima zakona u proceduri, informacije pružene prilikom poseta Biblioteci).

- U elektronski katalog Biblioteke unete su 3643 bibliografske jedinice. Elektronski katalog Biblioteke Narodne skupštine je pretraživ preko sajta Narodne biblioteke Srbije (Virtuelna biblioteka Srbije) (<http://www.vbs.rs/scripts/cobiss?ukaz=BASE&bno=70189&id=1519423266941625>) i do 24. februara 2014. godine sadrži 7484 bibliografske jedinice.

- U čitaonici Biblioteke u Domu Narodne skupštine primljene su 263 posete.

- Istraživači su izradili 29 komparativnih istraživanja, od kojih jedno proaktivno i 28 po zahtevu narodnih poslanika i zaposlenih u Službi Narodne skupštine, 24 opšte informacije i 13 komparativnih pregleda za pregledne informacije koje su izrađene za potrebe razmatranja predloga zakona u nadležnim odborima. Komparativna istraživanja su dostupna na internet stranici Narodne skupštine ([http://www.parlament.rs/narodna-skupština/organizacija-i-stručna-služba/biblioteka-narodne-skupštine.1505.html](http://www.parlament.rs/народна-скупштина/организација-и-стручна-служба/библиотека-народне-скупштине.1505.html)).

- Odgovoreno je na 85 zahteva za informacijama Evropskog centra za parlamentarna istraživanja i dokumentaciju (ECPID), a postavljeno je pet zahteva za informacijama preko ECPID mreže parlamentarnih korespondenata.

- Obavljani su poslovi pretplate na službena glasila (5 naslova), elektronsku bazu propisa (130 licenci), dnevne novine (16 naslova), nedeljnike (5 naslova) i stručne časopise (40 naslova). Biblioteka je upotpunila fond kupovinom 24 nova naslova knjiga.

**XIII**

Članovi odbora i zaposleni u Sektoru za zakonodavstvo aktivno su učestvovali na više **seminara, konferencija, radionica, okruglih stolova, studijskih poseta i manifestacija**, među kojima su:

- Seminar „Planiranje'', u organizaciji Nacionalnog demokratskog instituta (NDI), 5. jun 2012. godine, Beograd;

- Seminar ,,Program jačanja zakonodavnih i kontrolnih kapaciteta Narodne skupštine'', u organizaciji Narodne skupštine i Vestminsterske fondacije, 22. i 23. jun 2012. Novi Sad;

- Radionica "Javni nastup i komunikacija", 22-23. jun 2012. godine, u organizaciji Vestminsterske fondacije i Centra za istraživanje, transparentnost i odgovornost (CRTA), Novi Sad;

- Seminar „Pregovaranje“, u organizaciji NDI, 25. jun 2012. godine, Beograd;

- Seminar „Pisanje predloga projekata'', u organizaciji NDI, 17. jul 2012. godine, Beograd;

- Seminar „ Jačanje uloge Parlamenta u budžetskom odlučivanju i planiranju'', u organizaciji USAID-a, 24. septembar 2012. godine, Beograd;

- Konferencija „U susret ostvarivanju profesionalnih standarda: Jačanje uloge, poboljšanja kvaliteta rada i podsticanje saradnje'', namenjenoj sekretarima radnih tela parlamenata, 25-28. septembar 2012. godine, Sarajevo;

- Seminar Aspekti ljudskih prava u zakonodavnom postupku, u organizaciji Vladine Kancelarije za evropske integracije i Fridrich Ebert Stifung, 16. novembar 2012. godine, Beograd;

- Seminar „Upravljanje rizicima i promenama'', u organizaciji Vestminsterske fondacije za demokratiju, 6 - 7. decembar 2012. godine, Ruma;

- Radionica ,,Javna slušanja - smernice za sprovođenje i organizovanje javnog slušanja'', u organizaciji Vestminsterske fondacije za demokratiju, 11 - 12. decembar 2012. godine, Beograd;

- Obuka za zaposlene na temu „Zaštita tajnih podataka“, u organizaciji Kancelarije Saveta za nacionalnu bezbednost, 7. februar 2013. godine, Beograd;

- Seminar: „Energetska politika Evropske unije i njen uticaj na zemlje koje pristupaju Evropskoj uniji“, u organizaciji Evropskog parlamenta, 21. februar 2013. godine, Brisel;

- Seminar: ,,Rukovanje tajnim podacima'', u organizaciji Saveta za nacionalnu bezbednost, 22. februar 2013. godine, Beograd;

- Okrugli sto „Efikasna saradnja Narodne skupštine i nezavisnih institucija'', u organizaciji Agencije za međunarodni razvoj Sjedinjenih Država – Program podele vlasti (USAID), 26. februar, 20. mart i 11. april, 25. septembar 2013. godine, Beograd;

- Seminar: ,,Veština organizacije i komunikacija'', u organizaciji Vestminsterske fondacije i Centra za istraživanje, transparentnost i odgovornost (CRTA), 8-9. mart 2013. godine, Srebrno jezero;

- Okrugli sto ,,Položaj žena u Srbiji'', u organizaciji Ženske parlamentarne mreže, 19. mart 2013. godine, Beograd;

- Prezentacija ,,Analize budžetskih politika'', u organizaciji ProKoncepta, 10. maj 2013. godine, Beograd;

- Okrugli sto ,,Nadzorna uloga Narodne skupštine Republike u postupku procesuiranja izveštaja Agencije za borbu protiv korupcije'', u organizaciji UNDP-a, 10-11. maj 2013. godine, Aranđelovac;

- Okrugli sto „Zakonska regulativa i njena primena u oblasti unapređenja energetske efikasnosti“, u organizaciji Beogradskog fonda za političku izuzetnost, 16. maj 2013. godine, Beograd;

- Radionice u okviru *Twinning* projekta „Jačanje kapaciteta Narodne skupštine Republike Srbije u procesu evropskih integracija“, 13. februar; 20, 21, 23, 24. i 28 maj; 1-19, 24. i 27. jun; 9. i 10. jul; 10. i 11. septembar; 23. i 24. oktobar; 28. i 29. novembar i 11. decembar 2013. godine i 30. januar 2014. godine, Beograd;

- Seminar na temu evropskih integracija u organizacji NDI, 30. i 31. maja 2013. godine, Ečka;

- Regionalna konferencija „Politika konkurencije“, u organizaciji Vestminsterske fondacije za demokratiju, 1. i 2. jun 2013. godine, Bečići, Crna Gora;

- Seminar za zaposlene u Službi Narodne skupštine, na temu evropskih integracija - obuka državnih službenika u okviru projekta edukacije o evropskim integracijama, u organizaciji NDI, 6. i 7. jun 2013. godine, Banja Ždrelo;

- Seminar o ulozi Narodne skupštine u procesu pregovaranja o pristupanju EU, u organizaciji Kancelarije za pridruživanje EU, 12. i 13. jun 2013. godine, Beograd;

- Program stažiranja u okviru Regionalnog programa za razvoj parlamenata zapadnog Balkana, u organizaciji Nacionalnog Demokratskog Instituta i Narodne skupštine (Národná rada) Republike Slovačke, 24-29. jun 2013. godine, Bratislava, Slovačka;

- Konferencija „Građanska prava u Srbiji, uloga Narodne skupštine i nezavisnih institucija“ povodom Evropske godine građana, 4. jul 2013. godine, Beograd;

- Okrugli sto ,,Predstavljanje Nacionalne strategije za borbu protiv korupcije u RS za period 2013 – 2018'', u organizaciji Ministarstva pravde i državne uprave i Privredne komore Beograd, 29. jul 2013. godine, Beograd;

- Seminar „Pisanje priloga za Evropsku uniju - usklađivanje forme i sadržaja“, u organizaciji Kancelarije za evropske integracije, 10. septembar 2013. godine, Beograd;

- Konferencija „Parlamenti u Evropi koja se menja – građani i predstavničke institucije u modernom upravljanju'', 10. i 11. septembar 2013. godine, Beograd;

- Seminar o Evropskom sudu za ljudska prava, u organizaciji Parlamentarne skupštine Saveta Evrope, 11-14. septembar 2013. godine, Strazbur, Francuska;

- Okrugli sto „Izgradnja kapaciteta i jačanje stručne službe parlamenta'', u organizaciji Fondacije Konrad Adenauer, 14 – 17. septembar 2013. godine, Beograd;

- Seminar „Napredak i izazovi u primeni Arhuske konvencije u Republici Srbiji“, 16. septembar 2013. godine, Ekološki centar Radulovački, Sremski Karlovci;

- Okrugli sto „Međunarodna dobra praksa u parlamentarnom nadzoru“, u organizaciji USAID-a, 18. septembar 2013. godine, Beograd;

- Studijska poseta Parlamentu Slovačke, u okviru *Twinning* projekta, 22-27. septembar, Bratislava;

- Konsultativna radionica ,,Predstavljanje Nacionalne strategije za borbu protiv korupcije 2013-2018'', u organizaciji UNDP-a, za članove GOPAK-a i predstavnike Agencije za borbu protiv korupcije, 30. septembar 2013. godine, Aranđelovac;

- Seminar za članove Komisije za kontrolu izvršenja krivičnih sankcija, u organizaciji OEBS-a i Uprave za izvršenje krivičnih sankcija, 3. oktobar 2013. godine, Beograd;

- Studijska poseta Švajcarskoj „Načelo odgovornosti u bezbednosno-obaveštajnom sistemu Švajcarske“, u organizaciji Misije OEBS u Srbiji i Ženevskog centra za demokratsku kontrolu oružanih snaga (DKAF); od 21. do 24. oktobra 2013. godine, Ženeva i Bern;

- Završni sveobuhvatni okrugli sto i predstavljanje Mape puta za regulatornu reformu koja uključuje konkretne aktivnosti za sprovođenje reforme zakonodavnog proceda u Srbiji, 27. novembar 2013. godine, Beograd;

- Studijske posete Parlamentu Grčke, u okviru *Twinning* projekta,1-5. jul; 4-6. novembar i 2-6. decembar 2013. godine, Atina;

- Radionica: ,,Horizontalni skrining antikorupcijskog zakonodavstva'', u organizaciji Ministarstva pravde i državne uprave, 30. januar 2014. godine, Beograd;

- Radionica ,,Kako se donose odluke u Evropskoj uniji i Institucije EU'', 31. januar 2014. godine, Beograd.

Pomoćnik generalnog sekretara

- rukovodilac Sektora za zakonodavstvo

Mirjana Radaković